title: Nyynäinen

text: Nyynäisissä tiedetään olleen kivestä tehty kartanorakennus, joka paloi 1527. Rakennuksessa oli edistyksellisesti lasi-ikkunat useissa huoneissa, mm. linnantuvassa, rouvaintuvassa ja lastentuvassa. Lisäksi vuosina 1549 ja 1574 Nyynäisissä tehdyissä inventoinneissa, joista edellisen toimitti itse Mikael Agricola, on asiakirjoihin kirjattu huomiota herättävän runsas määrä erilaisia tekstiilejä, kuten ryijyjä ja seinäverhoja .


title: Nyynäinen

text: Nyynäisten läänitys peruutettiin vuonna 1681 kruunulle ja tila määrättiin ruotujakolaitoksen organisoinnin yhteydessä sotilasvirkataloksi. Virkatalo annettiin vuonna 1791 vuokralle. Nyynäisten kartanolle kuului useita alustalaistaloja ja torppia jo 1600-luvulta lähtien.


title: Nyynäinen

text: Nykyinen, 1700-luvulta oleva päärakennus rakennettiin everstiluutnantin virkataloksi ja siirrettiin nykyiselle paikalleen mahdollisesti pihan lounaisreunasta 1811. Satulakattoinen luonnonkivinavetta valmistui 1870-luvulla ja hirsirunkoinen härkätallirakennus 1884. Meijeri rakennettiin 1920. Tilan kellari periytyy 1500-luvun alusta, se on mahdollisesti ollut 1527 palaneen kartanorakennuksen asevarasto. Kellarin päälle rakennettu pitkä verstas- ja asuinrakennus valmistui 1939. Nyynäisten tila ostettiin valtiolta 1946.


title: Nyynäinen

text:
Nyynäisten kartano on toisinaan liitetty myös "Elinan surma" -runon tapahtumiin.
Nyynäisten kylä on pinta-alaltaan entisen Lemun kunnan suurin kylä . Kylän alueella voi nähdä niin vanhalle Lemunlahden merenpohjalle muotoutuneita viljavia peltoaukeita kuin myös Hirvijoen pienen suistoalueen sekä kansainvälisesti arvokkaat lintuvesiensuojelualueet, Halkkoaukon ja Oukkulanlahden, saarineen. Kylä ylettyy Nousiaisten rajalta aina entisen Askaisten kunnan rajalla olevalle Ruohoisenmaalle asti. Kylän alueella on myös valtion luonnonsuojelualueeksi muodostettu Nyynäisten tammilehto, joka on kasvillisuudeltaan monipuolinen ja rehevä rinnelehtokokonaisuus .


title: Nyynäinen

text: Nyynäisten kylä on aikoinaan kuulunut Nousiaisten pitäjään; vasta vuonna 1891 kylä siirtyi kirkollisesti ja vuonna 1930 hallinnollisesti osaksi Lemua .


title: Billionaire (kappale)

text: "Billionaire" on yhdysvaltalaisen laulajan Travie McCoy ensimmäinen single, ja sillä esiintyy myös Bruno Mars. Se on McCoyn debyyttistudioalbumin "Lazarus" ensimmäinen single. Kappaleen tuotti The Smeezingtons, johon kuuluvat Mars, Philip Lawrence ja Ari Levine. Kappaleen sanoituksissa McCoy kuvittelee, mitä tapahtuisi jos hänestä tulisi miljardööri, viitaten kaikkeen hyvään mitä hän tekisi rahoillaan toisille yhdistettynä haluunsa olla "Forbesin" kannessa "hymyilemässä yhdessä Oprahin ja kuningattaren kanssa". Heinäkuuhun 2011 mennessä kappaletta on myyty 3 000 000 kappaletta, ja se on näin ollen Marsin kolmas kolme miljoonaa kappaletta myynyt single.


title: Billionaire (kappale)

text: Kesällä 2009 The Smeezingtons (Bruno Mars, Philip Lawrence ja Ari Levine) varattiin viikoksi kirjoittamaan kappale Lupe Fiascolle, B.o.B:ille ja Travie McCoylle. Viikon päätteeksi ryhmä oli luonut demoversion kappaleesta "Billionaire". B.o.B:n kappale "Nothin' on You" laadittiin myös tässä vaiheessa. McCoy liittyi myöhemmin The Smeezingtonsin seuraan studioon viimeistelemään kappaletta. Kappaleen radioversiossa sana "fucking" on korvattu sanalla "freaking" ja se on kestoltaan 3:06 pitkä alkuperäisen 3:30 sijaan.


title: Billionaire (kappale)

text: Musiikkivideo kuvattiin Los Angelesissa Kalifornian osavaltiossa ja se esitettiin ensimmäisen kerran MtvU:lla 6. toukokuuta 2010. Videon alussa Mars istuu rannalla kaiteella ja laulaa alkusäettä. Kohtaus vaihtuu McCoyhyn, joka ajaa minia ja räppää Mars kyydissään. Videon kuluessa McCoy auttaa neljää ihmistä ja yhtä suurta ryhmää lopussa. Ensimmäiseksi hän ostaa rullalaudan miehelle, joka rikkoi omansa kahtia; toiseksi hän ostaa tuntemattoman, aloittelevan artistin CD:n; kolmanneksi hän jättää autonsa ja antaa sen avaimet teinille, joka yrittää lifatata New Yorkiin ja neljänneksi hän antaa graffitien maalajalle lisää spraymaalia tämän oman loputtua. Lopussa video siirtyy takaisin rannalle, jossa juhlijoilta on loppumassa olut, jota kuitenkin McCoy ja Mars tuovat lisää. Fall Out Boy -yhtyeen Pete Wentz voidaan myös nähdä videolla McCoyn skootterin takaosassa.


title: Billionaire (kappale)

text: Kappaleesta tehtiin cover-versio "Glee"-televisiosarjan toisen tuotantokauden avausjaksoon. Sen lauloivat Chord Overstreet, Cory Monteith, Harry Shum, Jr., Kevin McHale ja Mark Salling. Kappale nousi sijalle 28 yhdysvaltain "Billboard" Hot 100 -listalla.


title: Jenny Carlstedt

text: Jenny Carlstedt (s. 16. heinäkuuta 1972 Maarianhamina) on suomalainen mezzosopraano. Hän on ollut kiinnitettynä Frankfurtin oopperaan vuosina 2002–2016.


title: Jenny Carlstedt

text: Carlstedt on opiskellut Sibelius-Akatemiassa ja Guildhall School of Music and Dramassa Lontoossa. Hän debytoi Suomen kansallisoopperassa vuonna 2001. Jenny Carlstedt on ollut vieraileva solisti muun muassa Theater an der Wienissä, Glyndebournessa ja Kööpenhaminan kuninkaallisessa teatterissa. Hän on laulanut Timo Mustakallio -laulukilpailun finaalissa ja sijoittunut toiseksi Lappeenrannan laulukilpailussa 1999.


title: Peter Woldemar Hannikainen

text: Peter Woldemar Hannikainen (4. huhtikuuta 1858 Parikkala – 4. syyskuuta 1928 Helsinki) oli metsänhoitaja, joka toimi Metsähallituksen ylijohtajana.


title: Peter Woldemar Hannikainen

text: Hannikaisen isä oli komissiomaanmittari ja kirjailija Pietari Hannikainen ja äiti Karin Margareta Krank. Hänen puolisonsa vuodesta 1880 oli Selma Elisabeth Fagerström (k. 1929). Metsänhoitaja Yrjä Sigismund Hannikainen (1884-1927) oli heidän poikansa. Hannikainen tuli ylioppilaaksi 1875 Suomalaisesta normaalilyseosta ja suoritti päästötutkinnon Evon metsäopistosta 1878, jolloin hänestä tuli metsäkonduktööri. Hannikainen tuli virkatalojen ylimääräiseksi metsänhoitajaksi 1880 ja vakinaiseksi 1891. Metsähallituksen järjestyksessä neljäntenä ylitirehtöörinä eli ylijohtajana Hannikainen toimi 1902–1918. Hänen aikanaan valtionmetsien hoidon tehostaminen lisäsi niiden taloudellista tuottoa moninkertaiseksi. Hannikainen oli Suomen Metsätieteellisen Seuran perustajia ja sen ensimmäinen puheenjohtaja. Hän toimitti ja julkaisi Suomen ensimmäistä metsänhoidon aikakauskirjaa "Suomen Metsänhoitolehteä" 1888–1903. Hannikaiselle myönnettiin todellisen valtioneuvoksen arvo vuonna 1915.


title: Peter Woldemar Hannikainen

text: Hannikainen julkaisi muun muassa seuraavat teokset:


title: Peter Woldemar Hannikainen

text: Hän julkaisi myös kirjoituksia useissa alan suomen- ja vieraskielisissä lehdissä.


title: Croc 2

text: Croc 2 (Japanissa nimellä Croc Adventure) on Argonaut Softwaren kehittämä ja Fox Interactiven vuonna 1999 julkaisema videopeli. Peli julkaistiin PlayStationille, Game Boy Colorille ja Windowsille. Sega Dreamcast julkaisua suunniteltiin, mutta se hylättiin vaikeuksien vuoksi.


title: Croc 2

text:
Paroni Danten saavuttua laaksoon, missä Gobbot ja Croc elävät, hän nappaa Gobbot ja Gobbojen kuninkaan, Rufuksen, jonka hän lukitsee selliin. Tämän jälkeen Croc lähtee pelastamaan kuninkaan. Pitkän matkan jälkeen Croc saa pelastettua Gobbot ja Rufuksen, ja tuhottua paroni Danten. He palasivat laaksoon juhlimaan. Gobbojen ja Crocin juhliessa, pahat Dantinit suunnittelivat paroni Danten paluuta. Keksijä Gobbo näki tapahtuman ja jäi kiinni. Crocin pelatessa rannalla, hän huomasi pullon, minkä sisällä oli kirje, missä oli krokotiilin poikasen jalanjälki. Selvisi, että kirjeen lähettäjä(t) etsivät poikaansa. Croc näytti kirjettä kuningas Rufukselle, joka kertoi, että Crocin täytyisi mennä toiselle saarelle, missä muut Gobbot saattaisivat auttaa häntä vanhempien etsimisessä. He valmistivat keinulautan ja lennättivät Crocin saarelle, mistä hänen matkansa alkoi.
Toisin kuin ensimmäinen osa pelistä, Croc 2 sai, niin hyvän kuin myös heikon vastaanoton. IGN antoi kokonais pisteiksi 7.5/10 PlayStation versiosta, ylistäen pelin ääniä, grafiikoita, ääniraitaa ja kritisoi vaikeustasoa ja kamerakulmia. NowGamer antoi 8.4/10, kritisoiden vaikeustasoa vain. GameSpot antoi PC-versiolle 3/5 ja PS-versiolle 2.5/5, kritisoiden kamerakulmaa ja vaikeutta. Allgame arvostelu PS-version ja antoi pelille 2/5, kritisoiden myös kameraa ja vaikeutta. GamePro antoi pelille 3/5


title: Mustapyöriäinen

text: Mustapyöriäinen ("Phocoena spinipinnis") on Etelä-Amerikan rannikoilla elävä pyöriäislaji.


title: Mustapyöriäinen

text: Mustapyöriäinen on heimonsa pienimpiä lajeja, yleensä 140-180 cm pitkä ja painaa 40-70 kg. Selkäpuoli on musta tai tummanharmaa, vatsapuoli vaaleampi. Laji muuttuu kokonaan mustaksi pian kuolemansa jälkeen, mistä se on saanut suomenkielisen nimensä. Tieteellinen nimi "spinipinnis" viittaa piikkiseen evään, eli selkäevän etureunan väkäsiin.


title: Mustapyöriäinen

text: Mustapyöriäisiä tavataan matalissa rannikkovesissä Brasiliasta Tulimaahan ja Tyynenmeren puolella Peruun asti. Ei ole selvää, ovatko eri valtamerten rannikoiden populaatiot yhteydessä toisiinsa. Useimmat havainnot ovat alle 60 metrin syvyydestä, mutta joskus näitä pyöriäisiä on tavattu jopa tuhannesta metristä tai 50 km päässä rannikolta.


title: Mustapyöriäinen

text: Mustapyöriäinen syö pääasiassa avomeren parvikaloja kuten sardelleja ja kummeliturskaa, sekä lisäksi mustekaloja ja katkarapuja.


title: Superbe (fregatti)

text: Superbe oli suomalainen nelimastoinen fregatti ja suurimpia Oulussa rakennettuja purjealuksia.


title: Superbe (fregatti)

text: "Superbe" rakennettiin vuonna 1814 Haukiputaan Kurtinhaudalla Carl Magnus Engmanin omistamalla varvilla. Engman oli 1800-luvun alussa Oulun suurin laivanvarustaja. "Superbe" oli kolmimastoinen tasasaumainen puufregatti, jonka kantokyky oli 203 lästiä. Aluksessa ei koskaan käytetty konevoimaa. Alus oli varustettu rakennusvaiheessa Suomen sodan jälkeisen epävakaan ajan takia rannikoiden puolustamista varten neljällä kanuunalla. Aluksella kuljetettiin muun muassa malmia. Aluksen kapteeneina mainittu muun muassa viipurilainen Ohlsen (1835) ja viipurilainen Widgren (1834–1845).


title: Superbe (fregatti)

text: Aluksessa olivat osakkaina Carl M. Engman ja Carl E. Junnelius. Alus myytiin Kokkolaan vuonna 1822.


title: Superbe (fregatti)

text: Alus teki matkan muun muassa Liverpooliin vuonna 1835.


title: Maria (kuunari)

text: Maria oli suomalainen kaksimastoinen kuunari, joka haaksirikkoutui myrskyssä vuonna 1848.


title: Maria (kuunari)

text: "Maria" rakennettiin vuonna 1852 Oulussa laivavarvilla. Alus oli kaksimastoinen tasasaumainen puukuunari, jonka pituus oli 59 ja leveys 20 jalkaa ja kantokyky 35 lästiä. Aluksessa ei koskaan käytetty konevoimaa. Aluksen omisti F. J. Franzén vuosina 1844-1847 ja Carl E. Junnelius vuosina 1847-1850. Alus kuljetti etupäässä Nybyn lasitehtaan ikkunalasia. Paluulastina se toi vientitavaroita Suomeen. Laivan kapteeneina toimivat Erik Liljebäck (1844), Simon P. Kranck (1845), C. E. Junnelius (1846-1848), J. J. Ömanson (1848), Johan Byström (1849) ja Johan Simulin (1850). Alus kävi Tukholmassa, Lyypekissä, Amsterdamissa ja Rostockissa.


title: Maria (kuunari)

text: 9. marraskuuta 1848 "Maria" lähti Tukholmasta matkalleen kohti Oulua. Kova myrsky yllätti aluksen, ja se ajoi karille Bjurön luona, Skellefteån eteläpuolella, saaden pohjakosketuksen. Laivan vuotava hylky upposi karin läheisyyteen. Miehistö nousi pelastusveneisiin, ja kapteeni Simulin jäi viimeiseksi laivan kannelle. Iso aalto pyyhkäisi Simulinin mereen, ja hän katosi aallokkoon. Laivan muu miehistö pelastui onnettomuudesta.


title: Silmälasipyöriäinen

text: Silmälasipyöriäinen ("Phocoena dioptrica") on eteläisen pallonpuoliskon merialueilla elävä pyöriäislaji.


title: Silmälasipyöriäinen

text: Silmälasipyöriäisen pituus vaihtelee 1,2 metristä 2,2 metriin, naaraat ovat selvästi pienempiä kuin koiraat. Selkäpuoli on sinisenmusta, vatsapuoli puhtaanvalkoinen ja värialueiden raja on terävä. Suupielestä rintaevän etureunaan kulkee harmaa juova. Silmien ympärillä on mustat renkaat, jotka näyttävät silmälaseilta.


title: Silmälasipyöriäinen

text: Aikaisemmin laji tunnettiin vain Etelä-Amerikan kaakkoisosan rannikolta Brasiliasta, Uruguaystä Tulimaahan asti, mutta tuoreita havaintoja on tehty kauempaa valtamereltä. On mahdollista, että levinneisyysalue kiertää koko Etelämantereen sellaisella etäisyydellä, jossa veden lämpötila on 1–10 °C.


title: Silmälasipyöriäinen

text: Vain neljän yksilön vatsan sisältöä on tutkittu; ne olivat syöneet sardelleita ja sirkkaäyriäisiä.


title: Silmälasipyöriäinen

text: 1990-luvun lopulla laji luokiteltiin omaan sukuunsa "Australophocaena". Nisäkäsnimistötoimikunta on ehdottanut sen uudeksi suomenkieliseksi nimeksi "valkovatsapyöriäinen".


title: Lazarus (täsmennyssivu)

text: Lazarus voi tarkoittaa esimerkiksi:


title: Muonionalustan meteoriitti

text: Muonionalustan meteoriitti on rautameteoriitti, joka löydettiin vuonna 1906 Pohjois-Ruotsista.


title: Muonionalustan meteoriitti

text: Meteoriitin löysivät vuonna 1906 paimenessa olevat lapset Kitkojärven kylästä. Pian tämän jälkeen löytö todettiin rautameteoriitiksi. Saman meteoriitin toinen kappale löytyi vasta vuonna 1948, ja tämän jälkeen on löytynyt useita kyseisen meteoriitin osia. Suurimmat löydetyt kappaleet ovat olleet yli tonnin painoisia. Koska tutkimuksissa ei ole löytynyt meteoriitin kraatteria ja kappaleet ovat hajaantuneet jääkausien kuljettamina laajalle alueelle, meteoriitin iäksi on arvioitu yli 800 000 vuotta. Meteoriitin tyyppi on oktaedriitti luokka IVA. Muonionalustan meteoriitti sisältää rautaa yli 90 prosenttia. Muita metalleja siinä on seuraavasti: nikkeliä 8,42 %, galliumia 2,24 ppm, germaniumia 0,133 ppm ja iridiumia 1,6 ppm. Metallissa on voimakkaita Widmanstättenin kuvioita.


title: Arbeia

text: Arbeia oli roomalainen linnoitus nykyisessä South Shieldsissä, Englannissa. Se on nykyään raunioina, mutta osittain uudelleenrakennettu. Ensimmäiset arkeologiset kaivaukset siellä järjestettiin 1870-luvulla, ja nykyään se on museona.


title: Arbeia

text: Arbeia rakennettiin Hadrianuksen hallintokaudella noin vuonna 129. Se oli Hadrianuksen vallin itäisin linnoitus, ja se vartioi Tynejoen estuaarin etelärannalla ollutta pientä satamakaupunkia. Septimius Severus käynnisti vuonna 208 sotaoperaation kaledonialaisia vastaan, ja Arbeia koki monia muutoksia, kun sitä jouduttiin uudelleenrakentamaan sotilaallisen käyttötarkoituksen muututtua. Linnoitus hylättiin tilapäisesti 200-luvun lopulla, mutta se otettiin uudelleen käyttöön noin vuosisata myöhemmin. Lopullisesti se hylättiin noin vuonna 400 – suunnilleen samaan aikaan, kun Honorius ilmoitti Rooman jättävän Britannian oman onnensa nojaan.


title: Arbeia

text: Arbeian alue oli viljelysmaata vuonna 1875, kun maa myytiin rakennuttajille. Paikalliset kiinnostuivat kohteesta, kun kuulivat, että sinne oltiin rakentamassa uusia rakennuksia. Siellä suoritettiin nopeasti arkeologisia kaivauksia. Pian South Shields Corporation osti alueen, ja se muutettiin puistoksi. Alueelta tehtyjä löydöksiä säilytettiin alkujaan South Shieldsin museossa, mutta vuonna 1953 alueen yhteyteen rakennettiin pieni museo, johon sijoitettiin esineitä linnoituksesta, viereiseltä asuinalueelta ja hautausmaalta. Vuonna 1986 linnoituksen länsiportti uudelleenrakennettiin, jotta vierailijat saisivat kuvan roomalaisen arkkitehtuurin mittakaavoista. Vuonna 2002 rakennettiin kaksi muuta rakennusta, joissa voi nähdä rivisotilaan, centurion ja johtavan upseerin elinympäristön.


title: Rudolf Tomášek

text: Rudolf Tomášek (s. 11. elokuuta 1937 Karlovy Vary) on Tšekkoslovakiaa edustanut seiväshyppääjä. Seuratasolla hän edusti RH Prahaa.


title: Rudolf Tomášek

text: Tomášek sijoittui kahdeksanneksi Rooman olympialaisissa 1960. Hän sai hopeaa Belgradin EM-kilpailuissa 1962 tuloksella 460. Tokion olympialaisissa 1964 hän sijoittui kuudenneksi. Hän sai hopeaa Dortmundin EM-hallikilpailuissa 1966 tuloksella 480. Seuraavan vuoden Prahan sisäratojen EM-kilpailuissa hän oli yhdeksäs.


title: Rudolf Tomášek

text: Tomášek voitti Tšekkoslovakian-mestaruuden ulkoradoilla 1961, 1962, 1963, 1964, 1965, 1966, 1967 ja 1971 sekä sisäradoilla 1971. Hän hyppäsi parhaan tuloksensa 503 cm sisäradoilla vuonna 1966.


title: Šiauliain rautatieasema

text: Šiauliain rautatieasema () on Liettuan neljänneksi suurimman kaupungin Šiauliain rautatieasema Liettuan rautateiden (Lietuvos Geležinkeliai) Vilna-Klaipėda radalla. Asemarakennusta on kunnostettu viime vuosina osaksi EU:n tukirahoin.


title: Šiauliain rautatieasema

text: Aseman toiminta käynnistyi 1871. Liikenteen odotetaan vilkastuvan huomattavasti, mikäli valmisteltavana oleva eurooppalainen Rail Baltica -ratahanke etenee 2010-loppupuolelle tultaessa ja onnistuu luomaan nopean rautatieyhteyden Tallinna– Riika– Šiauliai– Kaunas– Varsova. Vuonna 1971 aseman yhteyteen perustettiin myös rautatiemuseo.


title: Šiauliain rautatieasema

text:
Šiauliain asema sijaitsee Liettuan rautateiden Vilna– Jonava– Kėdainiai– Šiauliai– Telšiai– Kretinga– Klaipėda radalla. Ratayhteyttä pohjoiseen Latvian Riikaan ei operoitu henkilöjunilla esimerkiksi kesällä 2010 tai 2011. Šiauliain asemalta matkustetaan siten erityisesti
Tämän ohella Šiauliaista on säännöllistä liikennettä myös Liettuan pohjoisosien muille radoille (kohti asemia Radviliškis, Mažeikiai, Panevėžys– Rokiškis).


title: Walking on Sunshine

text: Walking on Sunshine voi tarkoittaa ainakin seuraavia:


title: Valikoiva parinmuodostus

text: Valikoivalla parinmuodostuksella tarkoitetaan sitä, kun suvullisesti lisääntyvään lajiin kuuluva yksilö pariutuu itseään jollakin erityisellä tavalla muistuttavan lajitoverin kanssa. Tätä voidaan kutsua myös positiiviseksi valikoivaksi parinmuodostukseksi. Negatiivisessa valikoivassa parinmuodostuksessa yksilö valitsee pariutumiskumppanin, joka on jollakin erityisellä tavalla erilainen kuin yksilö itse.


title: Push It

text: Push It voi tarkoittaa:


title: Westgate (Newcastle)

text: Westgate on Newcastle upon Tynen kaupunginosa ja äänestysalue. Vuoden 2001 väestönlaskennan mukaan Westgatessa oli 7 595 asukasta.


title: Westgate (Newcastle)

text: Westgate on vilksta aluetta ja se käsittää pääosan Newcastlen keskustasta. Sen alueella onkin monia ostoskeskuksia, teattereita ja muita kulttuurimahdollisuuksia sekä muun muassa Newcastlen yliopisto. Siellä on myös keskusrautatieasema ja tärkein linja-autoasema. Westgatessä sijaitsee myös Leazes Park -niminen puisto. Westgaten aluetta palvelee neljä peruskoulua.


title: Beeta-amanitiini

text: Beeta-amanitiini eli β-amanitiini on kahdeksasta aminohaposta muodostuva syklinen peptidi ja amatoksiineihin kuuluva sienimyrkky. Beeta-amanitiinia on tietyissä kärpässienissä, esimerkiksi valkokärpässienessä ja kavalakärpässienessä.


title: Beeta-amanitiini

text: Beeta-amanitiinin kemiallinen kaava on CHNOS, CAS-numero 21150-22-1 ja moolimassa 919,95 g/mol.


title: Gamma-amanitiini

text: Gamma-amanitiini tai γ-amanitiini on kahdeksasta aminohaposta muodostuva syklinen peptidi ja amatoksiineihin kuuluva sienimyrkky. Gamma-amanitiinia on tietyissä kärpässienissä, esimerkiksi valkokärpässienessä ja kavalakärpässienessä.


title: Gamma-amanitiini

text: Gamma-amanitiinin kemiallinen kaava on CHNOS, CAS-numero 21150-23-2 ja moolimassa 902,97 g/mol.


title: Epsilon-amanitiini

text: Epsilon-amanitiini tai ε-amanitiini on kahdeksasta aminohaposta muodostuva syklinen peptidi ja amatoksiineihin kuuluva sienimyrkky. Sitä on tietyissä kärpässienissä. Epsilon-amanitiinin LD-arvo on 0,1 mg/kg.


title: Epsilon-amanitiini

text: Epsilon-amanitiinin kemiallinen kaava on CHNOS, CAS-numero 21705-02-2 ja moolimassa 903,96 g/mol.


title: Ellen McLain

text: Ellen McLain on yhdysvaltalainen oopperalaulaja ja ääninäyttelijä. McLain on muun muassa tarjonnut äänensä useille Valven pelien hahmoille. Hän esiintyy muun muassa "Portal"- ja "Portal 2"-pelien GLaDOS-tekoälynä ja Sentry Turrettien äänenä, kuuluttajana "Team Fortress 2" -pelissä ja Combine Overwatchina "Half-Life 2" -pelisarjassa.


title: Ellen McLain

text: McLain on ainoa ihminen, joka esiintyy kaikissa The Orange Boxin peleissä.


title: Ellen McLain

text: Hän lauloi "Portalin" lopputekstien taustalla soivan kappaleen "Still Alive" ja "Portal 2:n" lopetuskappaleen "Want You Gone". Molemmat kappaleet on kirjoittanut Jonathan Coulton. McLain lauloi myös Portal 2:n oopperatyylisen tykkien esittämän kappaleen, jota usein kutsutaan "Turret Operaksi".


title: Ellen McLain

text: McLain on naimisissa John Patrick Lowrien kanssa. Lowrie on myös ääninäyttelijä, joka on työskennellyt yhdessä Ellenin kanssa peleissä "Team Fortress 2" ja "Half-Life 2". Half-Life 2:ssa Lowrie näyttelee päähenkilöä auttavaa kansalaista ja Team Fortress 2:ssa hän esiintyy Sniperina.


title: Amanulliini

text: Amanulliini on kahdeksasta aminohaposta muodostuva syklinen ei-ribosomaalinen peptidi ja amatoksiineihin kuuluva sienimyrkky. Amanulliinin myrkyllisyys on huomattavasti pienempi kuin muiden amatoksiinien; kotihiirillä sen LD-arvo on yli 20 mg/kg; ihmiselle se on vaaraton. Amanulliinia löytyy tietyistä kärpässienistä.


title: Amanulliini

text: Amanulliinin kemiallinen kaava on CHNOS, CAS-numero 21803-57-6 ja moolimassa 886,86 g/mol.


title: Amanulliinihappo

text: Amanulliinihappo on kahdeksasta aminohaposta koostuva ei-ribosomaalinen syklinen peptidi ja amatoksiineihin kuuluva sienimyrkky. Sitä löytyy tietyistä kärpässienistä.


title: Amanulliinihappo

text: Amanulliinihapon kemiallinen kaava on CHNOS, CAS-numero 54532-45-5 ja moolimassa 887,96 g/mol.


title: Amaninamidi

text: Amaninamidi on kahdeksasta aminohaposta koostuva ei-ribosomaalinen syklinen peptidi ja amatoksiineihin kuuluva sienimyrkky. Sitä löytyy tietyistä kärpässienistä.


title: Amaninamidi

text: Amaninamidin kemiallinen kaava on CHNOS, CAS-numero 58311-65-2 ja moolimassa 902 97,g/mol.


title: Amaniini

text: Amaniini on kahdeksasta aminohaposta koostuva syklinen peptidi ja amatoksiineihin kuuluva sienimyrkky. Sitä löytyy tietyistä kärpässienistä.


title: Amaniini

text: Amaninamidin kemiallinen kaava on CHNOS, CAS-numero 21150-21-0 ja moolimassa 903,96 g/mol.


title: Proamanulliini

text: Proamanulliini on kahdeksasta aminohaposta koostuva ei-ribosomaalinen syklinen peptidi ja amatoksiineihin kuuluva sienimyrkky. Sitä löytyy tietyistä kärpässienistä.


title: Proamanulliini

text: Proamanulliinin on CHNOS, CAS-numero 54532-46-6 ja moolimassa 870,97 g/mol.


title: Mullerthal

text: Mullerthal (, ) on alue Luxemburgin itäosassa. Alue tunnetaan myös nimellä Pikku Sveitsi (, , ) sen ja Sveitsin välillä olevien maantieteellisten samankaltaisuuksien vuoksi. Alueella on epätasaista ja kallioista maastoa, tiheitä metsiä, luolia ja lukematon määrä pieniä puroja. Toisin kuin Sveitsi, Mullerthal on hyvin alava jopa Luxemburgin muihin alueihin verrattuna, ja alueen korkein kohta on vain 414 metriä merenpinnasta.


title: Mullerthal

text: Mullerthal on Luxemburgin ala-alueista pienin ja käsittää vain 7 % maan pinta-alasta. Alueen sisällä on vain yksi keskikokoinen asutus, Echternach, joka on myös Luxemburgin vanhin kaupunki. Mullerthalin pienempiä kyliä ovat muun muassa Beaufort, Berdorf, ja Consdorf.


title: Fallotoksiinit

text: Fallotoksiinit ovat tietyistä kärpässienistä löytyviä, seitsemää aminohappoa sisältäviä rengasrakenteisia peptidejä ja sienimyrkkyjä. Ne estävät aktiinin polymerisaatiota ja depolymerisaatiota ja häiritsevät solukalvojen toimintaa. Fallotoksiineja on runsaasti kavalakärpässienissä. Valkokärpässienimyrkytyksissä niiden osuus on vähäinen ja kuolemaan johtavat maksavauriot ovat amatoksiinien aiheuttamia. Fallotoksiineihin kuuluva falloidiini eristettiin 1937.


title: Conwy (county borough)

text: Conwy County Borough () on yksi Walesin hallintoalueista. Se sijaitsee maan pohjoisosassa Irlanninmeren rannikolla ja sen pääkaupunkina toimii Conwy. Hallintoalueella on arviolta 116 218 asukasta (vuonna 2015) ja sen pinta-ala on 1 125,83 neliökilometriä.


title: Conwy (county borough)

text: Alue on saanut nimensä Conwyjoelta, joka virtaa sen läpi.


title: Neath Port Talbot

text: Neath Port Talbot County Borough () on yksi Walesin hallintoalueista. Se sijaitsee maan eteläosassa Bristolin kanaalin rannalla Swansean itäpuolella ja sen pääkaupunkina toimii Port Talbot. Hallintoalueella on arviolta 140 992 asukasta (vuonna 2015) ja sen pinta-ala on 441,26 neliökilometriä.


title: Rhondda Cynon Taf

text: Rhondda Cynon Taf County Borough () on yksi Walesin hallintoalueista. Se sijaitsee maan eteläosassa Cardiffin luoteispuolella ja sen pääkaupunkina toimii Tonypandy. Hallintoalueella on arviolta 237 411 asukasta (vuonna 2015) ja sen pinta-ala on 424,13 neliökilometriä.


title: Rhondda Cynon Taf

text: Rhondda Cynon Taf muodostettiin vuonna 1996, kun Mid-Clamorganin alueen piirikunnat Rhondda, Cynon Valley ja Taff-Ely liitettiin yhteen lukuun ottamatta Creigiaun ja Pentyrchin kaupunkeja.


title: Wrexham (county borough)

text:
Wrexham County Borough () on yksi Walesin hallintoalueista. Se sijaitsee maan koillisosassa Englannin rajalla ja sen pääkaupunki on Wrexham. Hallintoalueella on arviolta 136 647 asukasta (vuonna 2015) ja sen pinta-ala on 503,77 neliökilometriä.
Wrexhamin hallintoalue muodostettiin vuonna 1996, kun suurin osa Wrexham Maelorin hallintoalueesta ja muutama kunta Glyndŵrin hallintoalueesta liitettiin yhteen.


title: Nopeuslasku talviolympialaisissa 1992

text: Nopeuslasku järjestettiin näytöslajina vuoden 1992 talviolympialaisissa 18. – 19. helmikuuta ja 21. – 22. helmikuuta Les Arcsissa, Savoiessa, Ranskassa. Tapahtumia oli kaksi, yksi miehille ja yksi naisille. Tämä oli ensimmäinen ja toistaiseksi ainoa kerta kun laji oli mukana olympialaisten ohjelmassa. Suomalainen Tarja Mulari laski uuden ennätyksen nopeudella. 219,245 km/h (aikaisemmin 214,723 km/h). Sveitsiläinen nopeuslaskija Nicolas Bochatay kuoli saman päivän aamuna ennen finaaleja törmätessään latukoneeseen.


title: GTS

text: GTS (Gas Turbine Ship")" on tunniste laivalle, joka käyttää pääkoneistoissaan voimanlähteenä kaasuturbiinimoottoreita. Hyvä esimerkki turbiinikäyttöisistä laivoista on Wärtsilän Helsingin telakallavuonna 1977 valmistunut "GTS Finnjet". Kaasuturbiinit takaavat alukselle suuren nopeuden, mutta ne kuluttavat runsaasti polttoainetta, joten siksi turbiinien käyttö laivoissa on jäänyt vähäiseksi.


title: Port Caledonia

text: Port Caledonia oli suomalainen purjealus, joka upposi 2. joulukuuta 1924 myrskyssä Biskajanlahdella Ranskan rannikolla.


title: Port Caledonia

text: Alus oli Glasgow’ssa vuonna 1892 rakennettu 90-metrinen nelimastoinen teräsparkki. Uudessakaupungissa toiminut laivanvarustamo J. A. Zachariassen & Co osti sen vuonna 1914. Aluksella kuljetettiin muun muassa viljaa Australiasta ja salpietaria Chilestä.


title: Port Caledonia

text: 4. elokuuta 1924 "Port Caledonia" lähti viimeiselle matkalleen Mejillonesista Chilestä lastinaan 4 000 tonnia salpietaria. Aluksen määränpää oli La Pallicen satama, mutta se haaksirikkoutui 2. joulukuuta La Rochellen edustalla. Vårdöstä Ahvenanmaalta kotoisin olleen kapteeni Alfred Karlssonin lisäksi haaksirikossa hukkui 25 merimiestä, joista kahdeksan oli suomalaisia.


title: Port Caledonia

text: Suomen valtio pystytti vuonna 1984 alukselle ja sen miehistölle muistomerkin Saint-Denis’n hautausmaalle, jonne haaksirikon uhrit on haudattu. Vuonna 2011 paikalliset harrastajamerentutkijat löysivät "Port Caledonian" hylyn merenpohjasta Chassironinselältä Antiochen karikon edustalta. Aluksen laivakello löytyi elokuussa 2012 ensimmäisellä sukelluksella. Kello on sijoitettu Oléronin saarelle museoon, jossa se entisöidään..


title: Joe Greene

text: Joe Greene voi viitata seuraaviin henkilöihin:


title: Michel Martelly

text: Michel Joseph Martelly (s. 12. helmikuuta 1961 Côtes-de-Fer) poliitikko. Hän oli Haitin 41. presidentti toukokuusta 2011 helmikuuhun 2016. Ennen politiikan uraansa hän toimi muusikkona, säveltäjänä ja liikemiehenä. Hänet valittiin presidentiksi tuhoisan Haitin maanjäristyksen jälkeen järjestetyissä vaaleissa.


title: Renfrewshire

text: Renfrewshire () on yksi Skotlannin 32:sta hallintoalueesta ("council area"). Siellä on arviolta 174 560 asukasta (vuonna 2016) ja sen pinta-ala on 261 neliökilometriä. Alueen pääkaupunkina toimii Paisley.


title: Renfrewshire

text: Renfrewshire on yksi kolmesta historiallisen Renfrewshiren kreivikunnan alueella sijaitsevasta Skotlannin hallintoalueesta; muut ovat Inverclyde ja Itä-Renfrewshire. Skotlannin suurin joki Clyde virtaa alueen pohjoisrajalla.


title: Luettelo Ruotsista löydetyistä meteoriiteista

text: Ruotsista on löydetty tähän mennessä 18 meteoriittia, joista yhdeksän on nähty putoavan. Meteoriiteista 11 on ollut kivimeteoriitteja ja neljä rautameteoriitteja. Kaksi löydetyistä on ollut niin sanottuja fossiloituneita kivimeteoriitteja.


title: Tasmanianvalas

text: Tasmanianvalas ("Tasmacetus shepherdi") on noin kuusimetrinen, huonosti tunnettu valaslaji, jota on tavattu eteläisellä pallonpuoliskolla.


title: Tasmanianvalas

text: Tasmanianvalas kasvaa 6–7 metriä pitkäksi ja painaa noin kuusi tonnia. Sen pää on pieni ja kuono on pitkulainen nokka. Hengitysaukko sijaitsee epäsymmetrisesti pään vasemmalla puolella. Selkäevä on pieni ja sijaitsee kolmanneksen valaan pituudesta pyrstöstä lukien. Saman heimon muista lajeista tasmanianvalaan voi parhaiten erottaa hampaidensa perusteella. Koska valaat tummuvat kuoltuaan ja niitä on harvoin nähty elävinä, niiden tarkkaa väritystä ei tunneta.


title: Tasmanianvalas

text: Laji tunnetaan lähinnä parinkymmenen maihin ajautuneen yksilön perusteella. Kohtaamiset ovat kaikki tapahtuneet 30. eteläisen leveyspiirin eteläpuolella, Etelä-Amerikan, Australian ja Uuden-Seelannin lähivesillä. Laji kuvattiin tieteelle vuonna 1937, ja se on sukunsa ainoa laji. Nisäkäsnimistötoimikunta on ehdottanut lajille uutta suomenkielistä nimeä "kirjonokkavalas".


title: Tasmanianvalas

text: Tasmanianvalaat syövät kaloja, mustekaloja ja äyriäisiä, joita ne kenties pyydystävät läheltä merenpohjaa. Useimmat muut nokkavalaat syövät lähes pelkästään mustekalaa.


title: Tottenham

text: Tottenham on kaupunginosa Pohjois-Lontoossa. Se kuuluu Haringeyn kaupunkipiiriin. Tottenham on yksi Iso-Britannian etnisesti monipuolisimmista alueista: siellä asuu 113 eri etnistä ryhmää.


title: Tottenham

text: Valioliigaseura Tottenham Hotspur FC on kotoisin Tottenhamista, ja seuran kotistadion on Tottenhamin White Hart Lane. Tottenhamissa sijaitsee Tottenham Halen rautatie- ja metroasema.


title: Nokia X7-00

text: Nokia X7-00 on matkapuhelinvalmistaja Nokian valmistama huhtikuussa 2011 julkaistu ja kesäkuussa 2011 myyntiin tullut Symbian Anna -käyttöjärjestelmällä toimiva kosketusnäytöllinen älypuhelin.


title: Nokia X7-00

text:
1300 mAh BL-5K-akku (Li-Ion)
Kameranäppäin, virtanäppäin, kameranäppäin sekä äänenvoimakkuuden säätönäppäimet


title: Apinoiden planeetan synty

text: Apinoiden planeetan synty () on vuonna 2011 ensi-iltansa saanut yhdysvaltalainen tieteiselokuva, jonka taustatarinana toimii Pierre Boullen vuoden 1963 romaani "Apinoiden planeetta". Elokuvan on ohjannut Rupert Wyatt ja sen pääosia näyttelevät James Franco, Andy Serkis, John Lithgow ja Freida Pinto.


title: Apinoiden planeetan synty

text: Elokuva ei liity juonellisesti aiempiin "Apinoiden planeetta" -elokuviin, vaan aloittaa kokonaan uuden juonen. Elokuvan ensi-ilta Yhdysvalloissa oli 5. elokuuta 2011. ja Suomessa 12. elokuuta 2011.


title: Apinoiden planeetan synty

text: Will Rodman (James Franco) on tutkija biokemian yrityksessä Gen-Sys, jossa etsitään hoitoa Alzheimerin tautiin. Kehitteillä olevaa lääkettä kokeillaan simpanssilla nimeltä Kirkassilmä, jonka aivotoiminta ja älykkyys paranevat. Projekti esitellään johtokunnalle, mutta projekti päätetään lopettaa, kun Kirkassilmä alkaa käyttäytyä aggressiivisesti. Robert Franklin saa käskyn lopettaa kaikki tutkimuksessa olleet, mutta yksi poikanen jää asumaan Will Rodmanin ja hänen Alzheimerin tautia sairastavan isänsä kanssa. Charles (John Lithgow) nimeää sen Caesariksi. Will päättää jatkaa tutkimuksia. Will huomaa Caesarin perineen äitinsä älykkyyden ja päättää kasvattaa sen, toivoen voivansa samalla käynnistää projektin uudelleen. Kolme vuotta myöhemmin Will vie Caesarin Muir Woodsin kansallispuistossa olevaan punapuumetsään. Samalla hän kokeilee ALZ-112:ta isäänsä.


title: Apinoiden planeetan synty

text: Viiden vuoden kuluttua Caesar näkee koiran vedettävän hihnassa ja alkaa kyseenalaistaa itseään. Niinpä Will kertoo Caesarille tämän alkuperästä. Charlesin elimistö puolestaan alkaa tulla vastustuskykyiseksi ALZ-112:ta vastaan ja hänen dementiansa palaa. Caesar näkee Charlesin käsirysyn naapuri Douglas Hunsikerin (David Hewlett) kanssa ja alkaa puolustamaan tätä. Välikohtauksen johdosta Caesar toimitetaan eläinsuojaan, missä häntä kohtelevat julmasti sekä turvallisuuspäällikkö Dodge Lanton (Tom Felton) että muut simpanssit. Caesar oppii kuitenkin avaamaan häkkinsä oven ja Buck-gorillan avulla haastaa paikan alfauroksen voittaen aseman itselleen.


title: Apinoiden planeetan synty

text: Sillä välin Jacobsin alaisuudessa Will saa tehtyä uuden voimakkaamman ja kaasumuotoisen lääkkeen nimeltä ALZ-113, joka ei pelkästään paranna aivotautia vaan myös lisää älykkyyttä. Will aikoo käyttää lääkettä isäänsä, mutta Charles kieltäytyy ja kuolee yön aikana. Franklin puolestaan testaa lääkettä Kobaan, koko ikänsä koekappaleena olleeseen apinaan, mutta altistuu itse lääkkeelle ja sairastuu. Hän yrittää varoittaa Williä, mutta aivastaa vertaan Hunsikerin päälle ja kuolee myöhemmin. Will yrittää saada Caesarin vapaaksi vaikka lahjomalla, mutta simpanssi kieltäytyy palaamasta kotiin. Sen sijaan se murtautuu Willin kotiin ja varastaa ALZ-113 -säiliöt.


title: Apinoiden planeetan synty

text: Palattuaan eläinsuojaan Caesar vapauttaa kaasun ja yön aikana kaikkien apinoiden älykkyys kasvaa. Kun Dodge yrittää pakottaa Caesarin takaisin häkkiin, Caesar, ensimmäistä kertaa puhuen, huutaa "Ei!" ja käyttää Dodgen etälamautinta tätä vastaan, aiheuttaen samalla tämän kuoleman. Apinat pakenevat eläinsuojasta ja vapauttavat Gen-Sysillä sekä San Franciscon eläintarhassa olevat apinat.


title: Apinoiden planeetan synty

text: Apinat päätyvät taistoon poliisien iskujoukkoja vastaan Golden Gate -sillalla paetessaan kohti punapuumetsää. Buck uhraa itsensä pudottaakseen Jacobsin helikopterin. Helikopteri tekee pakkolaskun sillalle ja jättää Jacobsin jumiin. Lopulta Koba tönäisee helikopterin alas, tappaen Jacobsin. Apinoiden saapuessa metsään, Will tapaa jälleen Caesarin ja varoittaa ihmisten metsästävän näitä, pyytäen Caesaria palaamaan kotiin. Caesar halaa Williä ja sanoo "Caesar on kotona." Will kunnioittaa Caesarin toivetta ja hyvästelee hänet.


title: Apinoiden planeetan synty

text:
Tekstitysten aikana lentäjänä työskentelevä Hunsiker, joka on saanut Franklinilta tartunnan, menee työpaikalleen San Franciscon kansainväliselle lentoasemalle. Hänen nenästään vuotaa verta lattialle. Graafinen kuva näyttää kuinka ihmisiä tappava tauti alkaa levitä ympäri maailmaa lentoreittien kautta.
Elokuva jatko-osa "Apinoiden planeetan vallankumous" sai ensi-iltansa vuonna 2014. Kolmas elokuva "Sota apinoiden planeetasta" sai ensi-iltansa vuonna 2017.


title: .nato

text: .nato oli Naton Internet-maakoodi ylätason verkkotunnusta varten. Tunnus tuli voimaan 1980-luvun loppupuolella, mutta poistettiin käytöstä vuonna 1996 kun .int -verkkotunnus otettiin käyttöön kansainvälisiä järjestöjä varten.


title: Finns

text: Espoon Finnsin kulttuurihistoriallisesti arvokas kansanopisto-alue on Suomen vanhimpia säilyneitä Folkhögskola-kokonaisuuksia. Se sijaitsee Espoonkartanon kaupunginosassa Kuninkaantien varrella.


title: Finns

text: Mellersta Nylands folkhögskola aloitti koulutustoiminnan Finnsissä 2.11.1891 Espoon kartanon omistajien Arthur ja Bertha Myrbergin lahjoitettua tyhjillään olleen Finnsin kestikievarirakennuksen kansanopiston tiloiksi. Waldemar Aspelinin suunnittelema keltainen opistotalo valmistui vuonna 1897 ja Arkkitehtitoimisto Taucher & Cajanuksen suunnittelema vanha oppilasasuntola 1909. Lisäksi alueella on vahtimestarin huvila 1900 –luvun alusta. Hillittyä lisärakentamista edustavat arkkitehti Erik Kråkströmin suunnittelemat majoitustilat ja ravintolarakennus 1980 –luvulta. Vanhat rakennukset muodostavat kauniin kokonaisuuden Finnsin portista sisään astuttaessa, näkymä ei ole sadassa vuodessa muuttunut juuri lainkaan.


title: Finns

text: Alue kokonaisuus siirtyi Omnian omistukseen 1.7.2011 Svenska Folkskolans Vänner r.f:ltä (SFV).


title: The Visitation

text: The Visitation on hard rock -yhtye Magnumin studioalbumi. Se julkaistiin vuonna 2011 ja julkaisija SPV.


title: 170 Maria

text: 170 Maria on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi J. Perrotin vuonna 1877. Pikkuplaneetan nimi tulee Antonio Abetin sisaren mukaan, sillä Abetti laski tämän asteroidin radan. Marian läpimitta on noin 44 kilometriä ja se kuuluu spektriluokkaan S. Maria on Maria-pikkuplaneettaryhmän nimikkokappale.


title: 169 Zelia

text: 169 Zelia on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi Prosper Henry vuonna 1876. Kuitenkin koska Henryn veljekset Prosper ja Paul työskentelivät yhdessä, ei ole varmaa kumpi heistä löysi minkäkin heidän löytämistään pikkuplaneetoista. Kunnia Zelian löytämisestä on kuitenkin annettu Prosperille. Asteroidi Zelia sai nimensä Camille Flammarionin sisarentyttären mukaan. Zelia kuuluu spektriluokkaan S ja sen läpimitta on noin 34 kilometriä. Zelian pyörähdysaika eli vuorokauden pituus sen pinnalla on noin 14,54 tuntia.


title: George Stults

text: George Sheehy Stults (s. 16. elokuuta 1975) on yhdysvaltalainen näyttelijä. Stults varttui Green Mountain Fallsissa, Coloradossa, mutta hän on syntynyt Detroitissa, Michiganissa.


title: George Stults

text: Stults näytteli Kevin Kinkirkia "Seitsemäs taivas" -nimisessä TV-sarjassa. Hänen veljensä Geoff Stults näytteli samaisessa sarjassa Kevinin veljeä, Ben Kinkirkia.


title: La Mala Rodríguez

text: María Rodríguez Garrido (tunnetaan myös nimillä La Mala, La Mala María ja Mala Rodríguez, s. 13. helmikuuta 1979) on espanjalainen hip hop -laulaja ja Latin Grammy -voittaja. Rodríguez on luonut omaa soolouraansa ja tehnyt yhteistyötä lukuisien artistien, muun muassa Nelly Furtadon, kanssa.


title: La Mala Rodríguez

text: María syntyi Espanjan Jerez de la Fronterassa, Cádizissa, 13. helmikuuta 1979. Hän asui nuoruutensa Sevillassa, jossa sai vaikutteita seudun hip-hop-nuorista. Hänen äitinsä oli kampaaja, keskiluokkaisessa perheessä ei ollut ylellisyyksiä, mutta Rodríguez kertoo kuitenkin ettei ikinä ole nähnyt nälkää.


title: La Mala Rodríguez

text:
Mala Rodríguez julkaisi ensimmäisen albuminsa, Lujo Ibérico, joka myi nopeasti yli 50,000 kappaletta myyden kultaa.
Vuonna 2003 hän julkaisi uuden albuminsa, Alevosía, jonka suurimmaksi hitiksi nousi single La Niña.
Hän julkaisee uusimman studioalbuminsa, Bruja 18. kesäkuuta 2013, edellinen albumi Dirty Bailarina julkaistiin vuonna 2010 ja sitä edeltävä Malamarismo vuonna 2007.


title: Richard Boleslawski

text: Richard Boleslawski (4. helmikuuta 1889 Puola – 17. tammikuuta 1937 Hollywood, Kalifornia) oli puolalainen elokuvaohjaaja. Hän opiskeli näyttelemistä Moskovassa Konstantin Stanislavskin oppilaana ja näytteli venäläisissä elokuvissa vuodesta 1914 alkaen ja aloitti ohjaamisen seuraavana vuonna. Vallankumouksen jälkeen hän palveli Puolan ratsuväessä ja teki puolidokumentaarisen elokuvan vuoden 1920 Varsovan taistelusta. Boleslawski siirtyi Yhdysvaltoihin 1920-luvulla ja toimi ohjaajana Broadwaylla, kunnes aloitti elokuvaohjaajana Hollywoodissa vuonna 1930. Hänen elokuviinsa kuuluvat muun muassa vuonna 1933 valmistunut "Rasputin" ja "Allahin puutarha" vuodelta 1936. Boleslawski kuoli vuonna 1937 "Seurapiiriseikkailun" kuvausten aikana. Hän on saanut tähden Hollywood Walk of Famelle.


title: Sorbiinihappo

text: Sorbiinihappo (acidum sorbicum) tunnetaan myös E-koodinimellä E200. Yleinen kosteudensäilyttäjä, sekä säilöntäaine, joka erotetaan pihlajanmarjoista, tai valmistetaan kemiallisesti. Sorbiinihappoa käytetään peräsuolen kautta annosteltuna helpottamaan kovan ulosteen pehmittymistä. (Esim. Microlax) Yleisesti happoa käytetään myös kosmetiikassa.


title: Sorbiinihappo

text: Toiset ihmiset saavat sorbiinihaposta allergisia reaktioita, kuten nokkosihottumaa, nuhaa, sekä astmaattisia reaktioita.


title: Sorbiinihappo

text: Sorbiinihapon kemiallinen kaava on CHO, moolimassa 112,127 g/mol ja CAS-numero 110-44-1. Yhdisteestä käytetään myös nimiä "1,3-pentadieeni-1-karboksyylihappo", "heksa-2,4-dieenihappo", "(E,E)-2,4-heksadieenihappo" ja "2-propenyyliakryylihappo".


title: Fiat Multipla

text: Fiat Multipla on Fiatin vuosina 1998–2010 valmistama keskikokoinen tila-automalli, joka perustui tekniikaltaan Fiat Bravoon ja Bravaan.


title: Fiat Multipla

text: Alkuperäinen Multipla tuli tunnetuksi hyvin erikoisesta ulkomuodostaan. Auto laitettiinkin näytteille New Yorkin Museum of Modern Artin näyttelyyn ”Different Roads – Automobiles for the Next Century” vuonna 1999. Multiplassa oli erikoista myös se, että siinä oli kummallakin istuinrivillä kolme erillistä istuinta. Multiplassa oli hyvin suuret ikkunat ja pyöreät etu- ja takavalot. Autoa valmistettiin Italian Milanossa ja Torinossa.


title: Fiat Multipla

text: Multipla sai vuoden 2001 Euro NCAP -kolaritestistä tulokseksi kolme tähteä. Mallia kritisoitiin kuljettajan pään huonosta suojasta ja molempien etumatkustajien heikosta rintakehän suojasta.


title: Fiat Multipla

text: Vuoden 2004 faceliftissä Multipla sai hillitymmän, tavanomaisia Fiat-malleja muistuttavan ilmeen. Siinä oli suorakulmion muotoiset etuvalot, mutta takavalot ja suuret ikkunat olivat kutakuinkin samanlaiset.


title: Fiat Multipla

text: Moottorivalikoima:


title: Battle in Seattle

text: Battle in Seattle on ensimmäinen näyttelijä Stuart Townsendin ohjaama draamaelokuva vuodelta 2007. Se perustuu Maailman kauppajärjestö WTO:n huippukokouksen vastaisiin mielenosoituksiin Seattlessa marras-joulukuussa 1999.


title: Battle in Seattle

text: Vaikka elokuva saikin kriitikoilta pääasiassa positiivista palautetta, se menestyi taloudellisesti erittäin huonosti. Elokuvan budjetti oli noin kahdeksan miljoonaa dollaria, mutta se tuotti koko maailmassa alle miljoonan.


title: Battle in Seattle

text: Elokuva alkaa kohtauksella, jossa WTO:n vastaisia mielenosoituksia organisoivat Louise Phillips, Django Mells ja Jay Elgin kiinnittävät valtavan WTO-vastaisen lakanan Seattle Towerin huipulle. Tämän jälkeen he siirtyvät suunnittelemaan seuraavan päivän mielenosoituksia samalla, kun Seattlen poliisilaitos yrittää miettiä minne mielenosoittajat kasaantuvat. Kaupungin pormestari ja mielenosoituksia järjestävät tahot ovat aiemmin sopineet, etteivät protestit ole väkivaltaisia eikä poliisi käytä väkivaltaa aktivisteja vastaan.


title: Battle in Seattle

text: Mielenosoitusten alkaessa 30. marraskuuta 1999 mielenosoittajat tukkivat kokouspaikalle vievät tiet. Pormestari antaa lopulta luvan käyttää kyynelkaasua aktivistien hajottamiseksi. Mielenosoitukset kuitenkin muuttuvat väkivaltaisiksi ja poliisi alkaa pidättämään aktivisteja. Kaupunkiin julistetaan hätätila ja ulkonaliikkumiskielto jonka lisäksi paikalle kutsutaan kansalliskaarti. Kaupungissa toimivan Dale-nimisen poliisin raskaana oleva vaimo yrittää lähteä keskustasta, mutta joutuu muiden ohella poliisin pamputtamaksi ja saa keskenmenon.


title: Battle in Seattle

text: Seuraavana päivänä Jay pääsee väärennetyillä papereilla valtiopäämiesten kokoukseen ja pitää puheenvuoron tuhottujen metsien puolesta ennen kuin hänet poistetaan kokoussalista. Django ja Louise pidätetään satojen muiden mielenosoittajien kanssa. Illalla Jay suututtaa lapsensa menettäneen Dalen ja tämä alkaa jahtamaan Jayta ympäri Capitol Hilliä. Dale pahoinpitelee hänet rajusti ennen kuin toinen poliisi ehtii paikalle. Jay pidätetään ja hän uhkaa saada kolmannen tuomionsa, joka tarkoittaisi elinkautista. Seattlen pormestari päättää kuitenkin lopulta armahtaa kaikki 600 pidätettyä aktivistia.


title: Battle in Seattle

text: "Battle in Seattle" perustuu Maailman kauppajärjestö WTO:n huippukokouksen vastaisiin mielenosoituksiin Seattlessa 30. marraskuuta – 2. joulukuuta 1999. Vaikka elokuva perustuukin tositapahtumiin, kaikki siinä esiintyvät hahmot ovat fiktiivisiä. Elokuvan ohjaaja Stuart Townsend otti elokuvaan vaikutteita muun muassa Janet Thomasin kirjoittamasta kirjasta "The Battle in Seattle – The Story Behind and Beyond the WTO Demonstrations".


title: Battle in Seattle

text: Battle in Seattlen budjetti oli noin kahdeksan miljoonaa dollaria. Suurin osa elokuvan kohtauksista kuvattiin Insight Film Studiosin studioilla Vancouverissa, Kanadassa. Seattlessa elokuvaa kuvattiin vain yhden viikonlopun ajan joulukuussa 2006.


title: Battle in Seattle

text: "Battle in Seattle" oli taloudellisesta floppi. Elokuvan budjetti oli noin kahdeksan miljoonaa dollaria, mutta elokuva on tähän mennessä tuottanut vasta 908 847 dollaria. Elokuva julkaistiin Yhdysvalloissa 19. syyskuuta 2008 vain kahdeksassa teatterissa. Se tuotti avausviikonloppunaan 46 903 dollaria ollen vasta viikonlopun 46. eniten tuottanut elokuva.


title: Battle in Seattle

text: Kriitikoiden mielipiteet elokuvista olivat ristiriitaisia. Rotten Tomatoes -sivustolla elokuva on saanut 53 % positiivisia ääniä. Iltalehden kriitikko kehui elokuvaa ”ehdottoman mielenkiintoiseksi ja jopa sivistäväksi” antaen sille 3/5 tähteä. Filmioppaan toimitus kehui erityisesti André Benjaminin ja Ray Liottan rooleja kaupungin pormestarina sekä aktivisti-Djangona antaen elokuvalle 4/5 tähteä. Chiocago Sun-Timesin Roger Ebert kehui elokuvaa kiinnostavaksi, mutta piti hahmojen romanssisuhteita turhina antaen koko elokuvalle 3/4 tähteä. New York Magazinen kriitikot kutsuivat elokuvaa ”riemuvoitoksi” ja antoivat sille 9/10 tähteä.


title: Yhdystie 2131

text: Yhdystie 2131 on maantie, joka kulkee Köyliön Kankaanpäästä saman kunnan alueella sijaitsevaan Lähteenkylään. Sen pituus on 11 kilometriä. Noin 7,9 kilometrin mittainen Lähteenkylän ja Yttilän koulun välinen osuus on nimetty museotieksi vuonna 1998.


title: Yhdystie 2131

text: Yhdystie 2131 on myös osa vanhaa pyhiinvaellusreittiä Pyhän Henrikin tietä, sekä jo ainakin keskiajalta periytyvää historiallista Huovintietä.


title: Yhdystie 2131

text: Yhdystie 2131 saa alkunsa Kankaanpään kylässä sijaitsevasta Kankaanpääntien risteyksestä, josta haarautuu myös Yhdystie 2044 Vampulan ja Säkylän suuntiin. Aluksi maantie kulkee Kankaanpään kylän läpi, jonka jälkeen se halkoo laajoja peltoaukeita. Niiden keskellä tie kohtaa Köyliön Vuorenmaalta tulevan Vankilantien.


title: Yhdystie 2131

text: Kun maantie on kulkenut muutaman kilometrin peltojen keskellä, se saapuu Yttilän pieneen kylään, missä se ohittaa Yttilän vanhan koulun ja kyläkaupan. Tämän jälkeen tie kohtaa Kepolasta tulevan Kirkkosaarentien, joka kulkee Köyliönjärvessä olevan Kirkkosaaren halki. Seuraavaksi tie jatkaa matkaansa mutkitellen ja ohitettuaan Tuohiniemen se jatkuu metsien halki vielä viiden kilometrin matkan.


title: Yhdystie 2131

text: Yhdystie 2131 päättyy Lähteenkylässä Valtatie 12 risteykseen, josta alkaa lyhyt Yhdystie 2142. Se liittyy vajaan parin kilometrin päässä Kokemäen ja Köyliön Kepolan väliseen yhdystiehen 2140.


title: Jonavan rautatieasema

text: Jonavan rautatieasema () on tärkeä rautatieasema Liettuan yhdeksänneksi suurimmassa kaupungissa Jonavassa. Asema sijaitsee kaupungin pohjoisosissa. Rautatie ja asema rakennettiin kaupunkiin alun perin vuonna 1871 osana Venäjän tsaarinaikaisen satamakaupungin Liepājan ja Ukrainan Sumyn alueen Romnyn yhdistävän rautatien rakentamista.


title: Jonavan rautatieasema

text: Jonavan asema on kauttakulkuliikenteelle tärkeä Liettuan rautateiden (Lietuvos Geležinkeliai) asema, sillä se sijaitsee pääkaupunki Vilnasta satamakaupunki Klaipėdaan vievällä radalla Vilnan asema– Jonava– Kėdainiai– Šiauliai– Telšiai– Kretinga– Klaipėdan asema. Jonavasta vie rautatie myös Kaunasiin. Jonava sijaitsee Baltian maita ja Puolaa mahdollisesti 2010-luvun loppupuolella yhdistävän yhdistävän eurooppalaisen Rail Baltica -ratahankkeen varrella.


title: Tom Coughlin

text: Thomas Richard ”Tom” Coughlin (s. 31. elokuuta 1946 Waterloo, New York) on yhdysvaltalainen amerikkalaisen jalkapallon valmentaja, joka on voittanut päävalmentajana kaksi Super Bowl-mestaruutta. Coughlin johdatti New York Giantsin Super Bowl -mestaruuteen kausilla 2007 ja 2011. Hän on valmentanut NFL:ssä myös Jacksonville Jaguarsia. Hän toimi joukkueen ensimmäisenä päävalmentajana vuosina 1994–2002. Tammikuussa 2017 Coughlin teki paluun Jaguarsiin, kun hänet nimettiin urheilutoimenjohtajaksi (Executive Vice President of Football Operations).


title: Tom Coughlin

text: Coughlin valmistui kasvatustieteen maisteriksi Syracusen yliopistosta vuonna 1969. Hän pelasi yliopiston joukkueessa keskushyökkääjänä. Coughlinin joukkuekavereita olivat mm. NFL:n Hall of Fameen myöhemmin valitut Larry Csonka ja Floyd Little. Valmistuttuaan Coughlin jatkoi Syracusessa apuvalmentajana, josta hän siirtyi vuotta myöhemmin yliopistosarjojen kolmannessa divisioonassa pelanneen Rochesterin teknillisen insituutin päävalmentajaksi. Coughlin valmensi yliopistotasolla vuoteen 1983 asti, jonka jälkeen hän siirtyi NFL:n Philadelphia Eaglesin laitahyökkääjien valmentajaksi. Coughlin oli mukana voittamassa New York Giantsin riveissä apuvalmentajana Super Bowlia kauden 1990 päätteeksi. Vuonna 1991 Boston College palkkasi Coughlinin päävalmentajakseen. Hänen johdollaan joukkue nousi kolmessa vuodessa yliopistosarjojen kahdenkymmenen parhaan joukkoon.


title: Tom Coughlin

text: Vuonna 1994 Jacksonville Jaguars palkkasi Tom Coughlinin ensimmäiseksi päävalmentajakseen. Joukkue aloitti pelaamisen NFL:ssä vasta kaudella 1995, joten Coughlinin ensimmäinen vuosi kului seuran ja joukkueen rakentamisessa. Jaguars nousi nopeasti kilpailukykyiseksi NFL:ssä ja selvisi jo toisella kaudellaan konferenssifinaaliin. Joukkue pelasi pudotuspeleissä neljänä kautena peräkkäin. Coughlinin autoritäärinen johtamistyyli vaati kuitenkin veronsa ja kauden 2002 päätteeksi hän sai potkut.


title: Tom Coughlin

text: Coughlinin tauko valmentamisesta kesti yhden kauden, kun New York Giants palkkasi hänet päävalmentajakseen kaudelle 2004. Kolme ensimmäistä kautta sujuivat pitkälti joukkueen uudelleen rakentamisen merkeissä. Uudeksi pelinrakentajaksi tuli Eli Manning ja joukkue uusiutui muutenkin paljon. Kehnosti menneen kauden 2006 jälkeen mediassa spekuloitiin laajasti Coughlinin potkuilla. Joukkueen tulokset eivät olleet toivottuja ja huhuttiin myös, että Coughlinin autoritäärinen tyyli oli alkanut käydä Giantsin veteraanipelaajien hermoille. Coughlin sai kuitenkin jatkaa, mutta mediaspekulointi sai hänet muuttamaan tyyliään hieman. Rennompi ja ihmisläheisempi valmennustyyli saikin upeita tuloksia aikaan ja Giants juhli Super Bowlia kauden 2007 päätteeksi.


title: Tom Coughlin

text: Vuonna 2008 joukkue oli jälleen mukana pudotuspeleissä, mutta kahdella seuraavalla kaudella joukkueen pelit päättyivät runkosarjaan. Kaudella 2011 Giants nousi jälleen vireeseen oikeaan aikaan. Vielä neljä ottelua ennen runkosarjan päättymistä paikka pudotuspeleissä näytti uhatulta, mutta joukkue pystyi ottamaan tarvittavat voitot. Pudotuspeleissä joukkue oli voittamaton ja tuloksena oli Super Bowl -voitto. Finaalissa kaatui kauden 2007 tapaan New England Patriots.Mestaruuden jälkeen Giants ei päässyt pudotuspeleihin neljänä peräkkäisenä kautena, ja tammikuussa 2016 Coughlin erosi päävalmentajan tehtävästä.


title: Tom Coughlin

text: Coughlin on tunnettu erittäin vaativana valmentajana, joka kiinnittää valmennuksessaan huomionsa pienimpiinkin yksityiskohtiin. Hän on tunnettu erittäin tehokkaasta ajankäytöstään. "Coughlin-time" on termi, joka tarkoittaa, että tilaisuuteen osallistujien on oltava paikalla vähintään viisi minuuttia ennen ohjelmassa määrättyä aikaa. Media on kutsunut autoritääristä Coughlinia everstiksi.


title: Tom Coughlin

text: Tom Coughlinilla ja hänen vaimollaan Judylla on neljä lasta ja 11 lastenlasta. JayFund-säätiö on Coughlinin perustama hyväntekeväisyyssäätiö, joka auttaa leukemiaan sairastuneita lapsia ja heidän perheitään. Säätiö on nimetty leukemiaan kuolleen Jay McGillisin mukaan, joka pelasi Boston Collegessa Tom Coughlinin alaisuudessa.


title: Yhdystie 2134

text: Yhdystie 2134 on 2 kilometrin pituinen tie joka kulkee koko matkan entisen Vampulan kunnan alueella joka alkaa Vampulan keskustasta ja päättyy Kantatien 41 risteykseen. Tie on laadultansa suora, mutta aika mäkinen joka halkoo lähinnä lukuisia havumetsiä.


title: Seututie 231

text: Seututie 231 on 14 kilometrin pituinen tie joka kulkee Punkalaitumen Kanteenmaalta Alastarolle Loimaalla.


title: Seututie 231

text: Tie saa alkunsa Kanteenmaalta Valtatie 2:n risteyksestä, tie kulkee ensin melko hyvälaatuisena, suorana ja loivamutkaisena jonka aikana se kohtaa Huhtamontien, sen jälkeen tie jatkuu suorana metsätaipaleiden halki 4 kilometrin verran kunnes se kohtaa Koskenraitin ja melkein heti sen jälkeen Kotarammen, seuraavaksi tie jatkuu suorana ja halkoo peltoaukeita muutaman kilometrin verran jonka jälkeen se saapuu Vännilään jossa se tekee pari melko jyrkkää mutkaa ja ohittaa sen jälkeen melkein heti Koskenkyläntien, Koskenkyläntien ohitettua tie ylittää melkein heti Loimijoen jonka jälkeen tie saapuu Alastaron keskustaan ja kääntyy melkein heti joen ylittämisen jälkeen etelään päin ja alkaa halkomaan Alastaron kuntakeskusta jota se halkoo puolen kilometrin verran kunnes se kääntyy länteenpäin, sen jälkeen tie kulkee Vahvalan ja Sikilän asutusalueiden välistä, sitten tie jatkuu noin puolen kilometrin verran kunnes se tulee päätepisteeseensä, eli Seututien 213 risteykseen.


title: Lehmäsaari

text: Lehmäsaari on saari Suomenlahdessa Kotkassa Kuutsalon länsipuolella. Saari on suosittu retkeilykohde.


title: Lehmäsaari

text: Lehmäsaaren maaperä on hienoa hiekkaa tai pienikokoista kiviainesta, joka on kasautunut kallion päälle. Saaren keskiosat ovat mäntykangasta. Saaren paras rantautumispaikka on itärannalla oleva lahti eli niin sanottu "Lehmän monttu", jossa on myös laitureita. Lahti on syntynyt alun perin soranoton seurauksena 1900-luvun puolivälissä.


title: Alahärmän Kisa

text: Alahärmän Kisa (lyh. AK) on vuonna 1917 perustettu alahärmäläinen urheilun yleisseura. Alahärmän Kisan nykyiset jaostot ovat jalkapallo, lentopallo, mäkihyppy, paini, pesäpallo, salibandy, sulkapallo, suunnistus ja yleisurheilu.


title: Mika Mölsä

text: Veli Mikael (Mika) Mölsä (1. elokuuta 1956 Hankasalmi – 7. elokuuta 2011 Helsinki) oli Ilta-Sanomien rikostoimittaja ja tietokirjailija.


title: Mika Mölsä

text: Mölsä oli koulutukseltaan yhteiskuntatieteiden kandidaatti. Hän aloitti Ilta-Sanomissa vuonna 1984, jota ennen hän oli työskennellyt Helsingin Sanomissa ja Uudessa Suomessa. Häntä käytettiin myös luennoitsijana poliisin ja oikeuslaitoksen tilaisuuksissa.


title: Mika Mölsä

text: Mölsä tunnettiin laajasta lähdeverkostostaan ja tietolähteiden taitavasta käytöstä. Suomen moottoripyöräkerhoista kertovaa "Prosenttijengit"-kirjaansa varten hän haastatteli eri jengien jäseniä ja ex-jäseniä. Herlinin suvun perillisen sieppauksesta kertova "Operaatio Ullakko" herätti ilmestyessään huomiota, kun Niklas Herlin kertoi yrittäneensä estää kirjan julkaisun ostamalla kirjan oikeudet Mölsältä.


title: Mike Barrett

text: Michael Thomas "Mike" Barrett (5. syyskuuta 1943 Montgomery, Länsi-Virginia – 8. elokuuta 2011 Nashville, Tennessee) oli yhdysvaltalainen koripalloilija ja olympiavoittaja. "Bird Man" –lempinimellä tunnettu Barrett pelasi ABA:ssa vuosina 1969–1973.


title: Mike Barrett

text: Takamiehenä pelannut Barrett oli mukana Yhdysvaltain vuoden 1967 MM-kilpailuissa neljänneksi sijoittuneessa joukkueessa. Seuraavana vuonna hän pelasi Méxicon kesäolympialaisissa kultaa voittaneessa joukkueessa kaikissa sen yhdeksässä ottelussa. Seuratasolla Barrett pelasi ABA:ssa vuosina 1969–1973.


title: Mike Barrett

text: Barrett menehtyi 8. elokuuta 2011 67-vuotiaana pitkällisen sairauden jälkeen Nashvillessä, Tennesseen osavaltiossa.


title: Juovadelfiini

text: Juovadelfiini ("Lagenorhynchus obliquidens") on pohjoisella Tyynellämerellä tavattava delfiinilaji. Sitä on aiemmin pidetty geneettisesti samana lajina kuin mustadelfiiniä, mutta nykyinen tieteellinen konsensus on, että ne ovat eri lajeja.


title: Juovadelfiini

text: Juovadelfiineissä on kolmea väriä. Leuka, kurkku ja vatsa ovat kermanvalkoisia. Kuono, evät, selkä ja selkäevän etuosa ovat tummanharmaita ja sivuilla on vaaleanharmaita laikkuja. Vaaleanharmaa raita kulkee silmien yläpuolelta selkäevän alle ja taakse, missä se paksunee pyrstöä kohden. Silmiä ympäröi tummanharmaa rengas.


title: Juovadelfiini

text: Harmaakuvedelfiinistä juovadelfiinin erottaa helposti siitä, että niiden selkäevän takaosa on täysin selvästi erivärinen kuin etuosa.


title: Juovadelfiini

text: Juovadelfiini on keskikokoinen laji. Naarailla on painoa 150 kg ja uroksilla 200 kg. Pituutta on noin kaksi ja puoli metriä, naaraat ovat parikymmentä senttiä uroksia lyhyempiä.


title: Juovadelfiini

text: Niillä on keskimäärin kuusikymmentä hammasta.


title: Juovadelfiini

text: Juovadelfiinit elävät Tyynenmeren pohjoisosissa, parhaiten ne viihtyvät viileillä ja lauhkeilla vesillä.


title: Juovadelfiini

text: Juovadelfiini on erittäin aktiivinen laji, ja ne uskaltautuvat helposti veneidenkin läheisyyteen. Ne elävät laumassa, joka käsittää yleensä 90 yksilöä mutta on myös 300-päisiä ryhmiä.


title: Juovadelfiini

text: Naaraat saavuttavat sukukypsyyden 7 vuoden ikäisenä. Tiineysaika on yksi vuosi. Niiden elinikä on reilut 40 vuotta.


title: Juovadelfiini

text: Juovadelfiinit sopeutuvat hyvin vankeuteen. Lähes 50 delfiiniä on delfinaarioissa Pohjois-Amerikassa ja Japanissa.


title: Juovadelfiini

text: Juovadelfiineille maistuu pääasiassa kummeliturska, anjovis, kalmari, silli, lohi ja turska.


title: Porin tekojäärata

text: Porin tekojäärata on jääpallokenttä ja pikaluistelurata Porissa. Se sijaitsee Isomäen kaupunginosassa Porin urheilukeskuksessa. Tekojääradasta käytetään myös nimeä "Karhupaana".


title: Porin tekojäärata

text: Tekojäärata valmistui vuonna 1985 ja se oli valmistuessaan Suomen kolmas iso tekojäärata. Sen jääpallokentän koko on 100 × 67 neliömetriä ja pikaluisteluradan pituus 333,3 metriä. Porin tekojäärataa käyttävät jääpalloseura Narukerä sekä Porin Pyrinnön pikaluistelijat. Kentän pohjoispuolisella sivustalla on katettu ja lämmitetty seisomakatsomo, joka valmistui 1995. Tekojääradalla on myös 2005 valmistunut Narukerän seuratalo. Jääradalla on jäädytysjärjestelmä ja se on valaistu.


title: Porin tekojäärata

text: Porin tekojääradalla on järjestetty Suomi–Ruotsi-jääpallomaattelu vuosina 1985, 1993 ja 1999 sekä jääpallon Suomen mestaruusloppuottelu vuonna 2005. Lisäksi tekojäällä on pelattu jääpallon nuorten PM- ja MM-kisoja vuosina 2010 ja 2012.


title: Le roi soleil (musikaali)

text: Le roi soleil eli "Aurinkokuningas" on ranskalainen musikaalikomedia, jonka tuottivat Deve Attia ja Albert Cohen, ohjaus ja koreografia oli Kamel Ouilin tekemä.


title: Le roi soleil (musikaali)

text: Musikaali kertoo Ranskan kuninkaan Ludvig XIV:n eli Aurinkokuninkaan rakkauselämästä. Se ensiesitys oli 22. syyskuuta 2005 Pariisin Palais des Sportissa ja viimeinen 8. heinäkuuta 2007 Palais omnisports de Paris-Bercyssä. Esityksiä oli kaksi esityskautta, ja lisäksi musikaalia esitettiin kiertueilla Ranskassa, Belgiassa ja Sveitsissä. Se on myös taltioitu livelähetyksestä.


title: Gypsy

text: Gypsy voi tarkoittaa:


title: Brasilian Grand Prix 2011

text: Brasilian Grand Prix 2011 oli Formula 1 -kauden 2011 19. ja samalla viimeinen osakilpailu. Kahtena edellisenä vuonna Brasiliassa ajettiin toiseksi viimeinen kilpailu. Kilpailu ajettiin 27. marraskuuta.


title: Brasilian Grand Prix 2011

text: Kilpailuun lähti eturivistä Red Bullin kuljettajat Sebastian Vettel ja Mark Webber. Paalu oli Vettelin kauden viidestoista, joten hänellä on nyt ennätys yhden kauden aikana saavutetuista paalupaikoista. Edellinen ennätyksen haltija oli Nigel Mansell, joka saavutti 14 paalupaikkaa kaudella 1992. Red Bullien takaa lähtivät McLarenit, kolmannesta ruudussa Jenson Button ja neljännestä Lewis Hamilton.


title: Brasilian Grand Prix 2011

text: Lähdössä Red Bullit onnistuivat pitämään kaksoisjohtonsa. 10. kierroksella Mercedeksen Michael Schumacher lähti ohittamaan Renault'n Bruno Sennaa, ja ohituksesta seurasi osuma, joka johti Schumacherin renkaan hajoamiseen. Tilanteessa Schumacher ajoi juuri Sennan edellä, ja sulki häneltä ajolinjan. Tuomariston mukaan Senna oli syyllinen kolariin, joten hän sai varikon läpiajorangaistuksn. 11. kierroksella Fernando Alonso ohitti Ferrarillaan Buttonin, ja nousi kolmannelle sijalle. 30. kierroksella Vettelillä havaittiin vaihdelaatikkovika, jonka takia hän menetti kärkipaikkansa Webberille. Myös Hamilton kärsi vaihdelaatikko-ongelmista, ja joutui 48. kierroksella keskeyttämään kilpailun. Yhdeksän kierrosta ennen maalia Button ohitti Alonson, ja palasi kolmannelle sijalle. Ruutulipulle ensimmäisenä ajoi Webber, ottaen kauden ainoan voittonsa. Vettel varmisti Red Bullin kaksoisvoiton ajaen maaliin toisena 10 sekuntia ennen Buttonia.


title: Destroy

text: Destroy voi tarkoittaa:


title: Hedley

text: Hedley voi tarkoittaa:


title: Lord of the Dance

text: Lord of the Dance voi tarkoittaa:


title: Operaatio Ramadan

text: Operaatio Ramadan oli Iranin heinäkuussa vuonna 1982 Basran lähellä tekemä yritys tunkeutua syvälle Irakiin ja kukistaa se. Tämä jättiläismäinen hyökkäys oli yksi Irakin–Iranin sodan suurimpia taisteluja. Hyökkäys aiheutti suuret tappiot molemmille sotijoille ja aloitti Iranin Irakiin tekemien taisteleville armeijoille tuhoisten, loppujen lopuksi tuloksettomien ihmisaaltohyökkäysten sarjan.


title: Operaatio Ramadan

text: Iran oli ennen taistelua kyennyt ajamaan Irakin joukot pääosin maaperältään. Iranin hyökkäyksen tarkoituksena oli loppujen lopuksi vallata Basra ja raivata tietä marsssille Bagdadiin. Tällöin hyökkäys pyrki Irakin lyömiseen. Mutta itse operaatio ramadanilla oli määrä vallata 1 600 km2 alue.


title: Operaatio Ramadan

text: Vaikka jotkut upseerit vastustivat hyökkäystä syvälle Irakiin muun muassa siihen vedoten, että arabimaat kääntyisivät voimakkaasti Irania vastaan, sotainnotus voitti. Ennen hyökkäystä molemmat osapuolet tulittivat toisiaan jonkin aikaa tykeillä. Irak oli linnoittanut Basran seudun rintaman erittäin vahvasti ja tiesi että iranilaiset aikoivat hyökätä, koska siitä oli usein kerrottu Iranin radiossa.


title: Operaatio Ramadan

text: 13. heinäkuuta 1982 kuultiin Iranin linoilla radiosta seuraava viesti: "Ya Saheb ez-Zaman! Ya Saheb ez-Zaman!", mikä tarkoittaa: ”Sinä poissaoleva imaami”. Se oli salakielellä käsky hyökätä suunnitelman mukaan. Yli 10 000 Iranin Pasdaran- ja Basij-joukkojen jäsentä sekä kuusi vajaavahvuista vakinaisen armeijan divisioonaa tunkeutuivat rintamalinjalla. Iranin hyökkäävät joukko-osastot olivat muun muassa 16., 88., 92. panssaroidut divisioonat sekä 21. ja 77. jalkaväkidivisioonat.


title: Operaatio Ramadan

text: Osin lapsisotilaista koostuvat huonosti koulutetut Pasdaran/Basij-joukot vapaaehtoisjoukot kulkivat miinakenttiin ja siivosivat tien auki Chieftain-panssareille. Näin iranilaiset murtautuivat puolustuslinjan läpi. Toisaalta Iranilla oli pulaa panssareista, ja sen joukoissa oli kevein singoin aseistettuja panssarintorjuntaryhmiä. Iranilaiset joutuivat lähitaisteluun Irakin joukkojen kanssa muun muassa heitellen kranaatteja Irakin panssareihin. 8. päivänä Iranin joukot olivat kyenneet etenemään noin 16 km ja vallaneet monia siltoja. Nyt iranilaistet olivat osin saarroksissa irakilaisten pihdeissä.


title: Operaatio Ramadan

text: Irakin vastaus tähän alussa menestyneeseen ihmisaaltohyökkäyksen oli muun muassa käyttää helikoptereita, joista muun muassa ammuttiin ohjuksia Iranin mekanisoidun jalkaväen asemiin. Irakin ”metsästysryhmissä” käyttämät helikoptrit olivat tyyppiä Mi-25 ja Aerospatiale Gazelle ja niistä panssareita vastaan ammutut ohjukset tyyppiä Euromissile HOT. Irakin joukot pystyivät aseillaan aiheuttamaan asemiinsa kaivautuville iranilaiselle valtavat tappiot tekemällä iranilaisten joukkojen huollon ja keksittämisen vaikeaksi. Mutta myös irakilaisten tappiot olivat suuret. Irakilaistet käyttivät iranilaisia vastaan muun muassa kyynelkaasua.


title: Operaatio Ramadan

text: 16. heinäkuuta Iranin joukot hyökkäsivät taas hieman pohjoisempana, onnistuen ajamaan Irakin joukot siellä kokonaan maaperältään. Lopulta iranilaiset etenivätkin kahdeksan kilometrin päähän Basrasta. Mutta tällöin kolmella puolella hyökkääjiä olevat Irakin joukot kykenivät panssareineen ja konekivääreineen pysäyttämään hyökkääjät, joista joitain jäi vangiksi, mutta enin osa kuoli. Samaan aikaan Irakin ja Iranin hävittäjälentokoneet kävivät keskenään ilmataisteluja.


title: Operaatio Ramadan

text: Kolme samanlaista hyökkäystä Khorramshahr-Bagdadin tiellä meni myttyyn samana vuonna. Kostoksi Irak hyökkäsi samana vuonna Iranin asemiin onnistuen valtaamaan Iranin aiemmin ottamaa maaperää takaisin, mutta kärsien hyvin suuria tappioita


title: Operaatio Ramadan

text: Operaatio Ramadan oli yksi suurimmista taisteluista toisen maailmansodan jälkeen. Siinä kuoli 80 000, haavoittui 200 000 ja vangiksi jäi 45 000. Iranin kannalta operaatio Ramadan oli paha epäonnistuminen, jonka syinä oli muun muassa huono johtaminen ja stategia sekä kalusto ja koulutus. Vaikka Irakin joukoilla ei juuri taistelumoraalia ollutkaan, heillä oli Iranin joukkoja parempi aseistus, johto ja koulutus. Irak oli myös vuosia aiemmin huolellisesti varautunut Iranin mahdolliseen hyökkäykseen muun muassa sen sotilaat olivat rakentaneet maiden rajalle maavalleista, juoksuhaudoista, miinakentistä ja konekivääreistä koostuvia puolustusasemia.


title: Operaatio Ramadan

text: Iran onnistui valtaamaan pienen määrän Irakin aluetta, mutta laajemmassa mitassa taistelu oli tulokseton. Vaikka Iran epäonnistuikin hyökkäyksessään, se jatkoi seuraavana vuosina operaatio Ramadanin tyyppisiä miesvoimaa ja kalustoa kuluttavia hyökkäyksiä menestymättä niissä yhtään sen paremmin.


title: Audrey Santo

text: Audrey Santo () oli amerikkalainen tyttö, joka vammautui kolmivuotiaana vakavasti loppuiäkseen. Hänet tunnetaan myös nimellä "Little Audrey".


title: Audrey Santo

text: 9. elokuuta 1987 Santo oli vähällä hukkua uima-altaaseen. Hän selvisi hengissä, mutta hänet jouduttiin välittömästi kuljettamaan sairaalaan. Siellä lääkäri kuitenkin antoi hänelle liikaa fenobarbitaalia, minkä vuoksi hän joutui kolmeksi viikoksi koomaan. Lisäksi fysioterapeutti tuli aiheuttaneeksi hänelle vakavia säärivammoja ja sai hänen hartiansa sijoiltaan. Tästä hän ei koskaan toipunut, vaan hän kärsi akineettisestä mutismista lopun ikäänsä, toisin sanoen hän ei kyennyt puhumaan ja hänen liikuntakykynsäkin olivat hyvin rajoittuneet. Hänet kuitenkin palautettiin sairaalasta kotiin neljän kuukauden kuluttua onnettomuudesta.


title: Audrey Santo

text: Audrey Santon vanhemmat ovat hyvin uskonnollisia katolilaisia. Siitä lähtien, kun hänet tuotiin sairaalaan, sadat ihmiset ryhtyivät rukoilemaan hänen puolestaan.


title: Audrey Santo

text: Siitä asti pyhimysten kuvat ovat täyttäneet Audreyn huoneen ja häntä pidetään kärsimyspyhimyksenä. Kuvien on väitetty vuotavan öljyä, jonka Audreyn äiti uskoo olevan todiste Jumalan olemassaolosta.


title: Audrey Santo

text: 1998 amerikkalainen Washington Post lehti testasi öljyn mikrobiologian laboratoriossa Pittsburghissa ja testien mukaan öljy sisälsi 80% kasviöljyä ja 20% kanan rasvaa.


title: Audrey Santo

text: Audrey Santo on ehdotettu julistettavaksi pyhimykseksi.


title: Barbe-Q-Barbies

text: Barbe-Q-Barbies on suomalainen Helsingistä kotoisin oleva vuonna 2002 perustettu rock-musiikkia soittava yhtye. Se on julkaissut kolme täyspitkää albumia: "All Over You" (2010), "Breaking All the Rules" (2013) ja "Driven" (2015).


title: Barbe-Q-Barbies

text: Yhtye on esiintynyt Suomen lisäksi Espanjassa, Britanniassa, Norjassa ja Virossa sekä lämmitellyt bändejä kuten W.A.S.P. ja New York Dolls. Syyskuussa 2013 Barbe-Q-Barbies esiintyi yhdessä brittiläisen Girlschoolin kanssa Helsingin Nosturissa.


title: Barbe-Q-Barbies

text: Yhtye osallistui vuoden 2016 Uuden Musiikin Kilpailuun kappaleella ""Let Me Out"". Kappale pääsi kisan finaaliin, jossa sijoittui neljänneksi.


title: Väistämisvelvollisuus

text: Väistämisvelvollisuus on velvollisuus, jonka mukaan ajoneuvon kuljettajan pitää väistää toista ajoneuvoa.


title: Väistämisvelvollisuus

text:
Väistämisvelvollisuus ilmoitetaan useimmissa risteyksissä ”kärkikolmioksi” kutsutulla liikennemerkillä. Jos väistämisvelvollisuutta osoittavaa liikennemerkkiä ei ole, pitää Suomessa aina väistää samanaikaisesti oikealta tulevaa ajoneuvoa sekä raitiovaunua riippumatta sen lähestymissuunnasta .
Kiertoliittymässä kiertoliittymään tulevan pitää väistää kiertoliittymässä jo olevia kuljettajia. Tästä ilmoitetaan aina liikennemerkillä.


title: Väistämisvelvollisuus

text: Suojatiellä kulkevia tai sille astumassa olevia jalankulkijoita pitää väistää ja heille pitää antaa esteetön kulku.


title: Väistämisvelvollisuus

text: Pysäkiltä lähtevää linja-autoa pitää väistää, mikäli tien nopeusrajoitus on 60 km/h tai alempi.


title: Väistämisvelvollisuus

text:
Kiihdytyskaistalta moottoritielle saapuvan kuljettajan pitää väistää moottoritiellä liikkuvia kuljettajia. Tästä ilmoitetaan yleensä liikennemerkillä.
Kapealla tiellä vastaan tulevan auton väistämisvelvollisuudesta reunaan ilmoitetaan usein erityisellä liikennemerkillä.
Yksityisalueelta tai pihamaalta tulevalla on aina väistämisvelvollisuus tulosuunnasta riippumatta.


title: Luettelo Vietnamin sotaan osallistuneista suomalaisista

text: Tämä on luettelo Vietnamin sotaan osallistuneista Suomen kansalaisista.


title: Niilo Toppila

text: Niilo Toppila (27. syyskuuta 1917 Jyväskylä – 24. marraskuuta 1942 Itä-Karjala) oli suomalainen urheilija, joka menestyi varsinkin mäkihypyssä ja pesäpallossa.


title: Niilo Toppila

text: Toppila sijoittui epävirallisissa Cortina d'Ampezzon MM-hiihdoissa 1941 mäkihypyssä seitsemänneksi. Kolme vuotta aiemmin Lahden MM-kilpailujen mäkikisassa hän kaatui molemmat hyppynsä. Jyväskyläläinen Toppila voitti mäkihypyn Suomen-mestaruuden vuosina 1938 ja 1939 sekä saavutti SM-hopeaa vuosina 1936 ja 1937. Hän voitti Ounasvaaran kilpailun vuonna 1941.


title: Niilo Toppila

text: Alppihiihtäjänä Toppila saavutti pujottelussa SM-hopeaa vuonna 1938 ja sijoittui samana vuonna SM-kisojen syöksylaskussa neljänneksi. Pesäpalloilijana hän pelasi Itä–Länsi-ottelussa vuosina 1938–1940.


title: Niilo Toppila

text: Kaukopartiomies Toppila kaatui Itä-Karjalassa marraskuussa 1942.


title: Veikko Salmenranta

text: Veikko Salmenranta (s. 9. tammikuuta 1927 Kuhmoinen) on suomalainen mäkihyppääjä, joka menestyi 1950-luvulla.


title: Veikko Salmenranta

text: Salmenranta oli Falunin MM-kilpailuissa 1954 mäkihypyssä ensimmäisen kierroksen jälkeen toisena mutta kaatui toisen hyppynsä ja sijoittui lopputuloksissa 42:nneksi. Seuratasolla hän edusti Lahden Hiihtoseuraa ja voitti Suomen-mestaruuden vuonna 1951 sekä Puijon kilpailun vuonna 1955. Salpausselän Kisoissa hän sijoittui toiseksi vuonna 1953, kuten myös Moskovassa vuonna 1954.


title: Iho jossa elän

text: Iho jossa elän ("La piel que habito") on vuonna 2011 ensi-iltansa saanut espanjalainen trilleri, jonka on ohjannut Pedro Almodóvar ja jonka pääosissa ovat Antonio Banderas ja Elena Anaya. Elokuva kertoo uutta keinoihoa kehittelevästä plastiikkakirurgista, joka pitää kodissaan vankina ja koehenkilönä nuorta naista.


title: Iho jossa elän

text: Elokuva pohjautuu löyhästi ranskalaiskirjailija Thierry Jonquet'n romaaniin "Mygale".


title: Juhani Ruotsalainen

text: Kari Eemil Juhani Ruotsalainen (1. huhtikuuta 1948 Iisalmi – 2015) oli suomalainen mäkihyppääjä. Hän kuului Suomen maajoukkueeseen 1960-luvun lopulla ja 1970-luvun alkupuolella.


title: Juhani Ruotsalainen

text: Ruotsalainen sijoittui 19-vuotiaana Grenoblen olympialaisissa 1968 normaalimäessä 39:nneksi ja suurmäessä 50:nneksi. Falunin MM-kilpailuissa 1974 hän oli suurmäessä 30:s. Ensimmäisissä lentomäen MM-kilpailuissa Planicassa 1972 hän lensi harjoituskierroksella 162 metriä pitkän hypyn rikkoen Tauno Luiron 21 vuotta vanhan Suomen-ennätyksen ja jääden Manfred Wolfin maailmanennätyksestä vain kolme metriä. Varsinaisessa MM-kilpailussa hän sijoittui neljänneksi ja seuraavana vuonna 29:nneksi. Vuonna 1967 hän voitti Sveitsin mäkiviikon ja sijoittui Grenoblen esiolympialaisissa neljänneksi.


title: Juhani Ruotsalainen

text: Puijon Hiihtoseuraa ja Lahden Hiihtoseuraa urallaan edustanut Ruotsalainen saavutti SM-kisojen henkilökohtaisissa kilpailuissa kaksi hopeaa ja yhden pronssin. Hän voitti Rukan kilpailun vuosina 1969, 1970 ja 1973. Nuorten sarjan kilpailun hän voitti Salpausselällä vuonna 1966 ja Holmenkollenilla vuonna 1968.


title: Ksar el-Kebirin taistelu

text: Ksar el-Kebirin taistelu käytiin Marokossa 4. elokuuta 1578 lähellä Ksar-el-Kebirin kaupunkia Portugalin kuningas Sebastian I:n ja Marokkoa hallinneen Saadi-dynastian sulttani Abd al-Malikin joukkojen välillä. Portugalilaiset olivat saapuneet maahan virallisesti auttaakseen syrjäytetyä sulttaani Muhammad al-Mutawakkilia saamaan takaisin valtaistuimensa, mutta taustalla vaikutti myös ajatus Pohjois-Afrikkaan suuntautuvasta Reconquistasta eli alueen palauttamisesta kristittyjen käsiin sen aikanaan vallanneilta muslimeilta. Taistelu päättyi kuitenkin portugalilaisten tappioon, Sebastianin kuolemaan ja uuden Reconquistan hautaamiseen.


title: Ksar el-Kebirin taistelu

text: Sebastian I nousi Portugalin kuninkaaksi vuonna 1568. Sebastian oli kasvanut vastauskonpuhdistuksen ja maan sotilaallisen ylimystön vaikutuksen piirissä ja näiden vaikutteiden kautta hän oli omaksunut ajatuksen Pohjois-Afrikkaan ulottuvasta Reconquistasta. Vuonna 1574 hän vieraili Ceutalla ja Tangerissa, mikä vahvisti hänen haluaan toteuttaa ristiretki muslimien hallitsemaan Marokkoon. Marokon sisäpolitiikka teki tästä sattumalta vielä houkuttelevampaa. Marokkoa hallinneen Saadi-dynastian hallitsija Muhammad al-Mutawakkil menetti asemansa osmanien tukemalle Abd al-Malikille ja vuonna 1576 Muhammad al-Mutawakkil saapui Iberian niemimaalle tarkoituksenaan saada kristityiltä tukea valtaistuimensa palauttamiseksi. Espanjan Filip II kieltäytyi tarjoamasta apuaan, mutta Sebastian otti hänet vastaan innostuneesti.


title: Ksar el-Kebirin taistelu

text: Sebastian kokosi hitaasti yhteen noin 15 000 miehen armeijan, joka purjehti Afrikkaan vuonna 1578. Mukana oli sekalainen joukko portugalilaisia ylimystön jäseniä, vastavärvättyjä sotilaita, noin 2 000 kastilialaista ja monia eri joukkoja ulkomailta värvättyjä palkkasotilaita esimerkiksi Italiasta, Irlannista ja jopa saksalaisia luterilaisia ja alankomaalaisia kalvinisteja. Joukoilla oli hakapyssyjä ja vahva tykistö, mutta sen kevyt ratsuväki oli heikko. Varsinaisia sotajoukkoja seurasi kuormaston mukana myös naisia ja lapsia.


title: Ksar el-Kebirin taistelu

text: Sebastianin armeija saapui Tangeriin 13. heinäkuuta, jossa siihen liittyi sotilaita kaupungin varuskunnasta. Tangerista joukot etenivät Asilahin kaupunkiin, jonka al-Mutawakkilille uskollinen kuvernööri oli luovuttanut portugalilaisille. Kastilian kuningas oli suostutellut Sebastianin valitsemaan kohteekseen Marokossa al-Arishin kaupungin, joka uhkasi espanjalaisten merireittejä Kanariansaarille. Kaupunkiin oli mahdollista edetä Asilahista mantereen tai meren puolelta. Sebastian päätyi käyttämään mantereen puoleista reittiä mahdollisesti siksi, että al-Arish oli kuuluisa laivoille vaarallisista matalikoistaan ja sillä oli voimakas merelle suunnattu puolustus. Maata pitkin kulkeva reitti edellytti Loukkosjoen ylittämistä Ksar-el-Kebirin pohjoispuolella, ennen kuin reitti kääntyisi jälleen rannikolle. Portugalialiset uskoivat virheellisesti Abd al-Malikin olevan satojen kilometrien päässä Marrakechissa, mutta tämän oli todellisuudessa onnistunut jo koota armeijansa ja lähteä portugalilaisia vastaan.


title: Ksar el-Kebirin taistelu

text: Abd al-Malikin varjostamat portugalilaiset etenivät pitkin reittiään tuskallisessa kuumuudessa. Abd al-Malik oli sairas ja hänen on sanottu sittemmin sanottu olleen myrkytetty, mutta hän oli silti taitava sotapäällikkö. Hän odotti, että portugalilaiset etenivät hänen omaa berbereistä muodostettua kevyen ratsuväen joukkoja suosivalle avoimelle maastolle, jonne portugalilaiset saapuivat 4. elokuuta 1578. Sebastian tajusi paikan olevan ansa ja määräsi miehensä puolustusasemiin neliömuodostelmaan. Abd al-Malikin joukot aloittivat hyökkäyksensä ja kuuden tunnin taistelujen jälkeen monet portugalilaisten miehistä ja komentajista oli joko surmattu tai vangittu. Sebastianin sanotaan menettäneen kolme hevosta altaan, ennen kuin hän sai lopulta surmansa taistelukentällä. Hän kieltäytyi viimeiseen asti antautumasta miestensä pyynnöistä huolimatta.


title: Ksar el-Kebirin taistelu

text: Portugalilaisten mukana ollut Muhammad al-Mutawakkil hukkui hänen yrittäessään paetessaan ylittää jokea. Hänen ruumiinsa löydettiin myöhemmin ja voitokkaat joukot esittelivät täytettyä ruumista kulkueessa. Abd al-Malikin riemu jäi lyhyeksi, sillä hän kuoli vain hieman taistelun jälkeen. Hänen seuraajakseen nousi hänen veljensä Ahmad al-Mansur. Mansur rikastui portugalilaisten sotavangeistaan maksamilla lunnailla. Vangiksi jääneitä kohdeltiin yleisesti hyvin ja monet joista ei saatu lunnaita sulautettiin Marokon armeijaan. Portugalissa tappion sisäpoliittinen merkitys oli suuri ja vain kahta vuotta myöhemmin maa liitettiin habsburgien johtamaan Espanjaan.


title: Ksar el-Kebirin taistelu

text: Portugalissa tappio Ksar el-Kebirissä merkitsi loppua haaveille Pohjois-Afrikkaan suuntautuvasta Reconquistasta. Joukkojen mukana Marokossa ollut Jerónimo de Mendonça kirjoitti taistelusta kertovan teoksen, jossa hän syytti kuningasta viivyttelystä Tangerissa ja Asilahissa, mikä mahdollisti Abd al-Malikin armeijan saapumisen ajoissa. Tällaisesta käsityksestä tappion syystä tuli perinteisesti vallalla ollut käsitys, joka on kuitenkin sittemmin myös kyseenalaistettu. Portugalilaisten virheiden ohella on sittemmin painotettu marokkolaisten parempaa johtoa ja esimerkiksi taitavaa hakapyssyjen käyttöä ratsain. Portugalilaisten aikaisemmat voitot Marokossa olivat olleet pitkälti riippuvaisia heidän tuliaseidensa käytöstä, mutta Ksar el-Kebirin taisteluun mennessä he menettivät etulyöntiasemansa marokkolaisten nykyaikaistaessa omaa armeijaansa.


title: Markku Reijonen

text: Markku Reijonen (s. 30. elokuuta 1952 Jyväskylä) on suomalainen uransa lopettanut mäkihyppääjä.


title: Markku Reijonen

text: Reijonen sijoittui lentomäen MM-kilpailuissa Oberstdorfissa 1981 neljänneksi päästyään pisimmällä hypyllään 159 metriä. Maailmanmestaruuden voitti hänen maanmiehensä Jari Puikkonen. Reijonen edusti seuratasolla Jyväskylän Hiihtoseuraa ja voitti joukkuemäen Suomen-mestaruuden vuonna 1982. Samana vuonna hän sijoittui henkilökohtaisessa suurmäen SM-kilpailussa kuudenneksi. Salpausselän Kisoissa hän sijoittui kuudenneksi vuonna 1979.


title: Jyväskylän Hiihtoseura

text: Jyväskylän Hiihtoseura (JHS) on vuonna 1945 perustettu suomalainen talviurheiluseura, jonka kotipaikka on Jyväskylä. Sen lajivalikoimaan kuuluvat hiihto, mäkihyppy, yhdistetty, alppihiihto, lumilautailu ja ampumahiihto. Seuran tunnettuja urheilijoita ovat olleet muun muassa olympiavoittajat Matti Nykänen, Jani Soininen ja Samppa Lajunen.


title: Erkki Rajala

text: Erkki Rajala (12. maaliskuuta 1923 Orimattila – 1977) oli suomalainen mäkihyppääjä.


title: Erkki Rajala

text: Rajala kilpaili mäkihypyssä Sankt Moritzin olympialaisissa 1948 mutta joutui jättämään kisan kesken ensimmäisen kierroksen jälkeen välinerikon vuoksi. Vuonna 1950 Lahden Hiihtoseuraa edustanut Rajala voitti Salpausselän kilpailun sekä sijoittui Ounasvaaralla toiseksi ja Garmisch-Partenkirchenissä kolmanneksi. Seuraavana vuonna hän sijoittui Sveitsin mäkiviikolla viidenneksi. Uransa pisimmän hypyn, 104 metriä, hän hyppäsi Oberstdorfissa 1952.


title: Baskimaa

text: Baskimaa tarkoittaa seuraavia asioita:


title: Uinnin Suomen ennätykset

text: Uinnin Suomen ennätykset ovat Suomen Uimaliiton hyväksymät Suomen kansalaisten ja Suomen edustusoikeuden omaavien ulkomaan kansalaisten tekemät virallisten matkojen kaikkien aikojen parhaat tulokset. Ennätyksiä ratifioidaan pitkässä (50 metriä) ja lyhyessä (25 metriä) altaassa.


title: Uinnin Suomen ennätykset

text: FINA alkoi hyväksyä sekajoukkueviestien virallisia ennätyksiä 26. syyskuuta 2013 alkaen.


title: Klaipėdan rautatieasema

text: Klaipėdan rautatieasema () on Liettuan kolmanneksi suurimman kaupungin Klaipėdan rautatieasema Liettuan rautateiden (Lietuvos Geležinkeliai) Vilna–Klaipėda-radalla. Asemarakennus sijaitsee Klaipėdan pohjoisosissa. Aseman naapurissa, 200 metrin päässä saman kadun eteläpuolella, on kaupungin linja-autoasema.


title: Klaipėdan rautatieasema

text: Klaipėdan asema sijaitsee Liettuan rautateiden Klaipėda–Kretinga–Telšiai–Šiauliai–Kėdainiai–Jonava–Vilna-radalla. Klaipėdan asemalta lähtee Vilnan suuntaan päivittäin vain muutamia henkilöjunia. Jotkin junat saattavat päätyä Šiauliain naapurikaupunki Radviliškiseen.


title: Klaipėdan rautatieasema

text: Rautatie jatkaa esimerkiksi Klaipedan satamaan, joka on Liettuan tärkein syväsatama. Kappaletavaran ohella laivoista lastataan kontteja ja saapuvia rekkoja junanvaunuihin esimerkiksi kohti Valko-Venäjää, Ukrainaa tai Venäjää. Sataman matkustajaliikennettä ollaan kehittämässä.


title: Jakub Kindl

text: Jakub Kindl (s. 10. helmikuuta 1987 Šumperk, Tšekkoslovakia) on tšekkiläinen jääkiekkopuolustaja, joka edustaa NHL-joukkue Florida Panthersia. Detroit Red Wings varasi hänet ensimmäisellä kierroksella 19. pelaajana . Isokokoisen Kindlin vahvuudet ovat kiekollinen peli ja liikkuvuus.


title: Jakub Kindl

text: Kindl on HC Šumperkin kasvatti. Hän oli ikäluokkansa lupaavimpia pelaajia Euroopassa. Kindl siirtyi 14-vuotiaana HC Pardubiceen, jonka U20-joukkueessa hän voitti Tšekinmestaruuden. Hän teki seuraavalla kaudella 2002–2003 vain 15-vuotiaana debyyttinsä Tšekin Extraliigassa. Kaudella 2003–2004 Kindl pelasi yhden pelin lainalla maan toiseksi korkeimmalla sarjatasolla 1. Národní Hokejová Ligan HC VCES Hradec Královéssa. Pääsoin hän pelasi kauden kuitenkin Pardubicen U20-joukkueessa, jossa Kindl oli tehoilla 4+14=18 sarjan kahdeksanneksi tehokkain puolustaja.


title: Jakub Kindl

text: OHL-joukkue Kitchener Rangers varasi Kindlin viidentenä pelaajana . Hän siirtyi joukkueeseen kaudeksi 2004–2005, mutta Kindlillä oli ensimmäisellä kaudellaan sopeutumisvaikeuksia ja 62 runkosarjaottelua toivat tehot 3+11=14. Tästä huolimatta Detroit Red Wings huomasi hänessä potentiaalin ja varasi Kindlin ensimmäisellä kierroksella 19. pelaajana NHL:n varaustilaisuudessa 2005. Hän tekikin toisella kaudellaan 2005–2006 läpimurtonsa OHL:ssä, valittiin marraskuun 2005 pelaajaksi ja oli tehoilla 12+46=58 Rangersin tehokkain sekä OHL:n kuudenneksi tehokkain puolustaja. Kindl pelasi myös kolmen ottelun verran AHL-joukkue Grand Rapids Griffinsissä keväällä 2006. Hän pelasi Rangersissa vielä kauden 2006–2007, jolloin Kindl oli tehoilla 11+44=55 jälleen joukkueen tehokkain puolustaja. Hän sijoittui puolustajien pistepörssissä kahdeksanneksi ja valittiin kauden päätteeksi OHL:n toiseen tähdistökentälliseen. Kindl pelasi taas Griffinsissä keväällä 2007, jolloin hän esiintyi seitsemässä playoff-ottelussa.


title: Jakub Kindl

text: Kaudeksi 2007–2008 Kindl siirtyi kolmivuotisella tulokassopimuksella Detroit Red Wingsin organisaatioon. Hän pelasi kaksi ensimmäistä kauttaan kokonaan AHL-joukkue Grand Rapids Griffinsissä. Kindl pelasi jälkimmäisellä kaudella 2008–2009 myös ssa. Heinäkuussa 2009 hän teki kolmivuotisen jatkosopimuksen Red Wingsin kanssa. Kaudella 2009–2010 Kindl teki NHL-debyyttinsä ja pelasi kolme runkosarjaottelua ilman tehopisteitä. Kaudella 2010–2011 hän pelasi NHL:ssä 48 runkosarjaottelua tehoin 2+2=4. Kindl teki NHL-uransa avausmaalin 20. tammikuuta 2011 St. Louis Bluesin Jaroslav Halákin taakse. Kind siityi Detroitista Floridaan 2016 helmikuussa, vaihdossa Detroit sai kuudennen kierroksen varausvuoron vuodelle 2017.


title: Jakub Kindl

text: Kindl pelasi alle 20-vuotiaiden MM-kilpailuissa vuosina 2006 ja 2007. Hän oli jälkimmäisessä turnauksessa neljällä syöttöpisteellään Tšekin tehokkain puolustaja.


title: Jakub Kindl

text: Kindlin pikkuveli Denis pelaa hyökkääjänä QMJHL-joukkue Cape Breton Screaming Eaglesissa.


title: Kambodža olympialaisissa

text: Kambodža osallistui olympialaisiin ensimmäisen kerran 1956, jolloin se oli mukana Tukholmassa järjestetyissä ratsastuslajeissa. Se osallistui olympialaisiin myös Tokiossa 1964 ja Münchenissä 1972 sekä kaikkiin kesäolympialaisiin Atlantasta 1996 lähtien. Talvikisoihin maa ei ole osallistunut. Se ei ole saavuttanut olympialaisissa yhtään mitali- eikä pistesijaa, eli sijoitusta kahdeksan parhaan joukkoon.


title: SP Tre Fiori

text: Società Polisportiva Tre Fiori, lyhyemmin SP Tre Fiori, on sanmarinolainen puoliammattilais-jalkapalloseura Fiorentinosta, San Marinosta. Seura on perustettu vuonna 1949. Se on voittanut San Marinon mestaruuden seitsemän kertaa, ja kansallisen cupin kuudesti, mikä tekee siitä yhden San Marinon jalkapallohistorian menestyneimmistä seuroista.


title: SP Tre Fiori

text:
San Marinon liigamestaruus (7): 1988, 1993, 1994, 1995, 2009, 2010, 2011
Coppa Titano (6): 1966, 1971, 1974, 1975, 1985, 2010
Trofeo Federale (3): 1991, 1993, 2010


title: Itävaltalaisen koulukunnan suhdannevaihteluteoria

text: Itävaltalainen suhdannevaihteluteoria () yrittää selittää suhdannevaihteluita taloustieteen itävaltalaisen koulukunnan näkemysten avulla. Teoria pitää suhdannevaihteluita pankkien liian löysän luotonannon vääjäämättömänä seurauksena ja keskuspankkien tehottomien toimien pahentamana. Tämän seurauksena korkoaste pysyy matalana liian kauan, johtaen liialliseen luotonluontiin, spekulatiivisiin talouskupliin ja vähentyneeseen säästämisasteeseen.


text: Teorian mukaan pankit luovat virheinvestoinnin boomi-romahdus suhdannevaihtelun liiallisella ja kestämättömällä luotonlaajennuksella liiketoiminnoille ja yksittäisille lainanottajille. Tämän luotonluonti saa sen näyttämään ikään kuin investointia varten valmiiden "talletettujen varojen" tarjonta olisi lisääntynyt, vaikutuksen ollessa sama: investointitarkoituksia varten olevien varojen tarjonta lisääntyy ja korkoaste laskee. Pankki-inflaatio johtaa lainanottajia, lyhyesti sanottuna, harhaan uskomaan, että säästettyjen varojen (investoitavaksi valmiiden "lykättyjen" varojen allas) tarjonta on suurempi kuin todella on. Kun "säästettyjen varojen" allas kasvaa, yrittäjät investoivat "pidempään tuotantoprosessiin" eli pääomarakennetta pidennetään, erityisesti "korkeammille tasoille", kauimpana kuluttajasta. Lainanottajat ottavat heidän vastahankitut varat ja korottavat pääoman ja muiden tuottajien hyödykkeiden hintoja, mikä teoriassa stimuloi investoinnin siirtymistä kulutushyödykkeiden toimialoilta pääomahyödykkeiden toimialoille. Itävaltalaiset väittävät lisäksi, että tällainen muutos on kestämätön, ja täytyy kääntyä aikanaan. Huolimatta valtavirran todistelöydöistä päinvastaisesta, teorian kannattajat päättelevät, että mitä pidempään kestämätön siirtymä pääomahyödykkeiden teollisuudenaloille jatkuu, sitä väkivaltaisempi ja häiritsevä on välttämätön uudelleen sopeutumisen prosessi. Ollessaan samaa mieltä ekonomisti Tyler Cowenin kanssa, Bryan Caplan on todennut, että hän kiistää myös sen, "että keinotekoisesti stimuloiduilla investoinneilla olisi mitään taipumusta tulla virheinvestoinneiksi."


text: Yrittäjien pidempiaikaisten investointien pitämistä parempana voidaan näyttää graafisesti käyttämällä mitä tahansa diskontattua kassavirtamallia. Olennaisesti matalammat korkoasteet lisäävät tulevaisuudessa tulevien kassavirtojen suhteellista arvoa. Mallinnettaessa investointimahdollisuutta, jos korkoasteet ovat keinotekoisen matalia, yrittäjät johdetaan uskomaan, että tulevaisuudessa saatava tulo riittävästi kattaa heidän lähiajan investointikustannukset. Yksinkertaisin muodoin, investoinnit, joissa ei ole järkeä varojen 10 prosentin kustannuksella, tulevat toteuttamiskelpoisiksi vallitsevalla 5 prosentin korkoasteella (ja saattavat tulla mukaansatempaaviksi monille yrittäjille 2 prosentin vallitsevalla korkoasteella).


text: Ihmisten aikapreferenssit, joka on aste, johon he pitävät parempana ilmaista tulevaisuuden tyydytyksiä, määrittävät kulutuksen suhdetta säästämiseen tai investointiin. Täten, yhteiskunnan yksilöiden aikapreferenssit määrittävät puhdasta korkoastetta ja koron lopulliset markkina-asteet heijastelevat puhdasta korkoastetta plus tai miinus yrittäjyyden riskiä ja ostovoiman komponentteja.


title: Karoliina Kestin katoamistapaus

text: Karoliina Kesti (14. syyskuuta 1995 Tampere – 31. heinäkuuta 2011 Tampere) katosi kotimatkallaan Tampereella heinäkuun 2011 lopulla. Tapaus keräsi runsaasti huomiota tiedotusvälineissä. Poliisi tutki 15-vuotiaan Kestin katoamista aluksi kadonneen henkilön etsintänä, mutta käynnisti 22. elokuuta tapon esitutkinnan. Hänet löydettiin 7. syyskuuta Likolammi-nimisestä lammesta Tampereella. Ruumiinavauksen perusteella Kestin kuolinsyy oli yksiselitteisesti hukkuminen. Poliisi sai tapauksen tutkinnan päätökseen helmikuussa 2012, ja tutkinnassa kävi ilmi, että tapaukseen ei liity rikosta.


title: Karoliina Kestin katoamistapaus

text: Kesti vietti iltaa kolmen tuntemansa pojan kanssa Tampereen Villilässä lauantain ja sunnuntain välisenä yönä 30.–31. heinäkuuta 2011. 16- ja 17-vuotiaiden poikien mukaan joukko nautti alkoholia. Kesti lähti aamuyöllä ajamaan skootterilla kohti Lentävänniemessä sijaitsevaa kotiaan. Myöhemmin samana yönä lehdenjakaja löysi Kestin kaatuneen skootterin erään talon pihasta. Poliisi oletti aluksi, että Kesti oli eksynyt oudolla seudulla, suistunut mutkassa tieltä ja lähtenyt harhailemaan. Skootterin löytöpaikalta on Likolammin rantaan alle sata metriä.


title: Karoliina Kestin katoamistapaus

text: Skootterin säilytyslaukusta löytyi Kestin käsilaukku ja avaimet, mutta hänen matkapuhelintaan ei tuolloin löydetty. Ensimmäisessä poliisin puhuttelussa Kestin ystävät kertoivat, että yksi heistä ajoi Kestin kanssa skootterilla alkumatkan. Pian selvisi, että Kesti oli lähtenyt matkaan yksin. Ystäviä ei rangaistu valehtelemisesta, koska tuossa vaiheessa heitä oli vain puhuteltu. Tutkinnanjohtajan mukaan kyse ei ollut virallisesta kuulustelusta.


title: Karoliina Kestin katoamistapaus

text: Poliisi tiedotti 21. elokuuta, että silminnäkijän mukaan Nokiantien linja-autopysäkillä oli ollut henkilöauto pysähtyneenä Kestin katoamisyönä. Autossa oli ollut kuljettaja ja auton edessä kaksi miestä ja skootteri, jonka päällä oli tyttö. Epäilyt kohdistuivat miehiin. Poliisi piti varteenotettavana, että skootterin päällä olisi istunut Kesti. Linja-autopysäkin lähistöllä aloitettiin vapaaehtoisen pelastuspalvelun avustuksella maastoetsinnät. 22. elokuuta poliisi tiedotti tutkivansa tappoa. Maastoetsintä keskeytettiin keskiviikkona 24. elokuuta. Myöhemmin ilmeni, että autohavainto ei liittynyt ajallisesti Kestin katoamiseen.


title: Karoliina Kestin katoamistapaus

text: Poliisi pyysi rajavartiolaitokselta apua vesialueiden etsintään. Suomenlahden merivartiostolla oli vedenalaiseen etsintään sopivaa kalustoa ja sukeltajia sekä poliisikoiria. Sukeltajat löysivät Likolammista 26. elokuuta ruskean tenniskengän. Kun jalkinetta näytettiin Kestin seurassa katoamisiltana olleille pojille ja hänen omaisilleen, he eivät tuolloin tunnistaneet sitä. Kun Kesti myöhemmin löydettiin lammesta, hänellä oli jalassaan ruskean tenniskenkäparin toinen kenkä.


title: Karoliina Kestin katoamistapaus

text: Seuraava suuri maastoetsintä alkoi sunnuntaina 4. syyskuuta, jolloin etsintäalueina olivat Tesomajärven ympäristö ja Myllypuron alue.


title: Karoliina Kestin katoamistapaus

text: 7. syyskuuta paikallinen asukas teki ilmoituksen Likolammissa kelluvasta ruumiista. Myöhemmin poliisi vahvisti ruumiin olevan Kesti. Ruumiista ei löytynyt ulkoisia väkivallan merkkejä ja poliisin mukaan rikoksen mahdollisuus oli erittäin pieni. Tutkinnanjohtajan mukaan mikään ei myöskään viitannut Kestin itsetuhoisuuteen. Huonojen etsintäolosuhteiden vuoksi ruumista ei löydetty lammesta heti. Kesti oli lampeen jouduttuaan hukkunut ja uponnut mutapohjaisen lammen pohjamutiin. Kylmävetisen lammen veden alhainen lämpötila oli syy siihen, miksi ruumis ei noussut pintaan aiemmin. Kestin matkapuhelin löytyi 16. syyskuuta 2011 Likolammin rannasta.


title: Karoliina Kestin katoamistapaus

text: Poliisi sai tapauksen tutkinnan päätökseen helmikuussa 2012 ja tutkinnassa kävi ilmi, että asiaan ei liity rikosta. Kuolemansyyksi varmistui hukkuminen ja että Kesti hukkui juuri Likolammiin.


title: Karoliina Kestin katoamistapaus

text: Kestin katoaminen herätti runsaasti keskustelua julkisuudessa. Vapaaehtoiset auttoivat etsinnässä ja Vapaaehtoisen pelastuspalvelun kursseille osallistui runsaasti ihmisiä. Yhteisöpalvelu Facebookiin perustetut katoamiseen liittyvät ryhmät saivat tuhansia jäseniä.


title: Karoliina Kestin katoamistapaus

text: Kaksi yksityistä rakennusalan liikettä lupasivat "Aamulehden" välityksellä ratkaisevan vihjeen antajalle palkkion: toinen 10 000 euroa ja toinen tuhat euroa. "Alibi"-lehti lupasi maksaa 12 000 euron palkkion ratkaisevasta vihjeestä. Poliisi ilmoitti suhtautuvansa palkkioihin periaatteessa myönteisesti, mutta ei halunnut osallistua niiden jakamiseen. Kestin löydyttyä rakennusliikkeet eivät maksaneet palkkiota, koska kuolemaan ei liittynyt rikosta. "Alibi" kieltäytyi maksamasta, koska vihje ei tullut lehden kautta.


title: Karoliina Kestin katoamistapaus

text: Poliisia arvosteltiin, koska rikostutkinta aloitettiin vasta kolme viikkoa katoamisen jälkeen. Sisäministeri Päivi Räsänen kertoi poliisin toimineen asiallisesti.


title: Karoliina Kestin katoamistapaus

text: Helsingin yliopiston mediatutkija Kaarina Nikusen mukaan tiedotusvälineiden toiminta tuli kyseenalaistaa Kestin tapauksessa. Hänen mielestään uutisointia olisi pitänyt hillitä, mutta toisaalta viestimet auttoivat poliisia etsinnöissä. Suomen psykologiliiton puheenjohtajan Tuomo Tikkasen mukaan Kestin katoaminen kiinnosti, koska se oli inhimillinen kauhukuva siitä, miten lapselle tapahtuu jotain pahaa. Rikosuutisoinnista väitöskirjansa tehneen Mirka Smolej'n mukaan media seuraa usein ylimitoitetusti tapauksia joissa kadonnut on nuori, vaalea ja kaunis tyttö verrattuna arkisempiin tapauksiin joissa on kadonnut vaikkapa täysi-ikäinen mies. Viestinnän tutkimuksessa ilmiöön viitataan nimellä kadonneen valkoisen naisen syndrooma. Karoliina Kestin tapauksessa nostetta lisäsi myös se, että tapaus kosketti monia ja etsintöihin osallistui runsaasti paikallisia.


title: Karoliina Kestin katoamistapaus

text: Kestin muistoksi järjestettiin rukous- ja muistohetki Lielahden kirkossa Tampereella 8. syyskuuta. Ihmiset veivät Kestin löytöpaikalle kymmenkunta muistokynttilää. Kestin äiti kiitti "Aamulehdessä" tytärtään etsineitä vapaaehtoisia, joita oli useita satoja.


title: Ipratropium

text: Ipratropium on muskariinireseptoria salpaava antikolinergi, jota käytetään astman ja keuhkoahtaumataudin (COPD) hoitoon. Ipratropium avaa keuhkoputkia. Vaikutus alkaa muutamassa minuutissa inhaloinnista (hengittämisestä) ja kestää 4–6 tuntia. Aine esiintyy bromidimuotona (ipratropiumbromidi). Lääkettä myydään nimellä Atrovent.


title: Tiotropium

text: Tiotropium on muskariinireseptoria salpaava antikolinergi, jota käytetään keuhkoahtaumataudin hoitoon, koska se avaa keuhkoputkia. Aine esiintyy bromidimuodossa eli tiotropiumbromidina. Vaikutus voi kestää jopa vuorokauden. Lääkettä myydään nimellä Spiriva.


Yhdistyneiden kansakuntien huoltohallintoneuvosto () on yksi Yhdistyneiden kansakuntien kuudesta pääelimestä.


title: Yhdistyneiden kansakuntien huoltohallintoneuvosto

text: Huoltohallintoneuvosto perustettiin 26. maaliskuuta 1945 n artiklan 87 mukaisesti hallinnoimaan Yhdistyneiden kansakuntien huoltohallintoalueita. Nämä olivat suurimmaksi osaksi alueita, jotka ennen I maailmansotaa olivat olleet Saksan siirtomaita ja jotka sodan jälkeen oli otettu Kansainliiton hallintaan mandaattialueina. Huoltohallintoalueita oli kaiken kaikkiaan yksitoista, joista kymmenen oli entisiä mandaattialueita. Yhdestoista oli Italian Somalimaa.


text: Huoltohallintoneuvoston tehtävänä oli valvoa huoltohallintoalueiden kehitystä sekä tarvittaessa ohjata sitä. Huoltohallintoalueita hallinnoivat maat luovuttivat vuosittain raportin alueen kehityksestä huoltohallintoneuvostolle, joka keskusteli siitä ja hyväksyi sen. Neuvosto valvoi erityisesti sitä, että kyseisiä alueita kehitettiin peruskirjan määräysten mukaisesti niin, että ne pystyisivät tulevaisuudessa saavuttamaan täyden itsenäisyyden - huoltohallintojärjestelmä oli alun alkaenkin ajateltu väliaikaiseksi. Neuvosto saattoi myös toimeenpanna erityisiä operaatioita huoltohallintoalueilla, ja huoltohallintoon liittyvät valitukset tuli ohjata neuvoston käsiteltäviksi.


text: YK:n peruskirjan mukaan huoltohallintoneuvostossa tuli olla edustettuina jokainen valtio, jolla oli hallittavanaan huoltohallintoalue, sekä yhtä monta muuta YK:n jäsenvaltiota. Neuvostossa olivat aina edustettuina YK:n turvallisuusneuvoston viisi pysyvää jäsenmaata Yhdysvallat, Iso-Britannia, Ranska, Neuvostoliitto sekä Kiinan tasavalta, myöhemmin Kiinan kansantasavalta. Näistä Yhdysvalloilla, Isolla-Britannialla ja Ranskalla oli myös hallittavinaan huoltohallintoalueita. Näiden lisäksi neuvostossa olviat aina edustettuina Italia, Belgia, Australia ja Uusi-Seelanti, joilla oli myös hallinnossa huoltohallintoalueita. YK:n yleiskokous valitsi lisäksi neuvostoon maita, joilla ei ollut huoltohallintoalueita. Huoltohallintoneuvosto toimi suoraan yleiskokouksen alaisuudessa.


text: Viimeinen huoltohallintoalueista, Yhdysvaltain Tyynenmeren saarten huoltohallintoalue, hajosi 1. lokakuuta 1994, kun siihen kuulunut Palau saavutti itsenäisyyden. Tämän jälkeen huoltohallintoneuvosto päätti lakkauttaa toistaiseksi toimintansa 1. marraskuuta 1994 lukien. Tämä tarkoittaa, että neuvosto ei enää pidä säännöllisiä kokouksia (se voidaan tosin kutsua ylimääräiseen kokoukseen puheenjohtajan päätöksellä tai jäsenten sitä vaatiessa) eikä yleiskokous enää valitse siihen vaihtuvia jäseniä. Neuvoston jäseninä ovat siis enää Yhdysvallat, Britannia, Ranska, Kiinan kansantasavalta ja Venäjä. Huoltohallintoneuvosto on siis edelleenkin muodollisesti olemassa, sen lakkauttaminen vaatisi YK:n peruskirjan muuttamista yleiskokouksessa.


text: On myös esitetty uusien tehtävien antamista huoltohallintoneuvostolle, esimerkiksi eräiden maailman kriisipesäkkeiden hallinnoiminen, mutta toistaiseksi näin ei ole tapahtunut.


title: Marek Kuchciński

text: Marek Kuchciński (s. 9. elokuuta 1955 Przemyśl, Puola) on puolalainen poliitikko, journalisti, ja kulttuuriaktivisti. Hänellä on ollut paikka Puolan parlamentin alahuoneessa Sejmissä aina sen neljännen (2001−2005), viidennen (2005−2007), kuudennen (2007−2011) ja seitsemännen (2011−) kauden aikana. Hän on Laki ja oikeus -puolueen PiS:n entinen puheenjohtaja ja Sejmin kuudennen kauden varapuhemies.